
Kemudahan Dalam Ibadah 

Asas kepada agama Islam ialah ia memudahkan urusan umatnya. Di dalam hukum hakam yang 
digariskan oleh Allah Ta'ala melalui al-Quran dan as-Sunnah, akan kita temui pelbagai 
pengecualian dan keringanan yang diberikan kepada mereka yang memerlukan hal tersebut. 

Islam sebagai satu agama yang mudah untuk umatnya terbukti dengan beberapa dalil daripada 
al-Quran dan al-Hadis. 


Dalil daripada al-Quran: 


0 t' i 0 t' ^ i 

.o jj l ^ j \ t 4JJI jj * 


"...Allah menghendaki kemudahan bagimu, dan tidak menghendaki kesukaran bagimu..." [Al- 
Baqarah: 185] 


^|kJ ^ ^ s!)i k} n 


"...Allah tidak mahu menyulitkan kamu, tetapi Dia hendak membersihkan kamu dan 
menyempurnakan nikmatNya bagimu, agar kamu bersyukur." [Al-Maidah: 6] 


Isi d 

"... Dan Dia tidak menjadikan kesukaran untukmu dalam agama ..." [Al-Hajj: 78] 


Dalil daripada al-Hadis: 

t4lip *yi JS-\ jJl DI Jli 4 _J_p ^1 

^y> i ^~°3j^3 Ijjjllj 


Daripada Abu Hurairah Radiallahu 'anhu bahawa Rasulullah Sallallahu 'Alaihi Wassalam 
bersabda: Sesungguhnya agama (Islam) ini mudah. Tidaklah seseorang mempersulit (berlebih- 
lebihan) dalam agamanya kecuali dia akan dikalahkan (tidak dapat melaksanakannya dengan 
sempurna). Oleh kerana itu, berlaku luruslah, sederhana (tidak melampaui batas), dan 
bergembiralah (kerana memperoleh pahala) serta memohon pertolongan (kepada Allah) dengan 
ibadah pada waktu pagi, petang dan sebahagian malam." [Sahih al-Bukhari, Kitab al-lman, hadis 
no: 39] 




Daripada Anas bin Malik Radiallahu 'Anhu bahawa Rasulullah Sallallahu 'alaihi wa sallam 
bersabda: Permudahkan, jangan susahkan. Berikan khabar gembira, jangan membuatkan orang 
lari [Sahih al-Bukhari, Kitab al-'llm, hadis no: 69] 

Menyapu di atas khuf 


kJ&- <3 j3~“3 3Jl jy3l d~^ ; JIS t a-jI i ^ aj^p ^ji' 

U_^1Lp <. 5 U4-^3ot t u43s " : Jlli 


Al-Mughirah radiallahu 'anhu berkata: Aku bersama nabi sallallahu 'alaihi wasallam dalam 
permusafiran, aku ingin membuka kedua khufnya, baginda lalu berkata: Biarkan ia, sesungguhnya 
aku memakainya dalam keadaan bersuci. Lalu baginda menyapu di atas keduanya. [Sahih Muslim, 
Kitab al-Wudhu, hadis no: 201] 


C_J> <^l inz : cjlii ? Js. I ^p lilit C %13\* £JjI : Jli c J ^ 

iiJl Jb 4i)l : jlil c sdki C jJLj <dp iiJl Jb Alit jy-j jilxJ oiS'iJl* C iki C 

sllJj UjSj t ^iLc^UJ g SJljj ^tjl jjJLSj aIIp 


Syuraih bin Hani' berkata: Aku datang kepada 'Aisyah radiallahu 'anha dan bertanya tentang 
menyapu di atas khuf. Beliau menjawab: Engkau pergilah tanya kepada Ali bin Abi Talib. 
Sesungguhnya dia pernah bermusafir bersama Rasulullah sallallahu 'alaihi wasallam, lalu kami 
bertanya kepadanya, dan beliau menjawab: Rasulullah sallallahu 'alaihi wasallam (membolehkan 
menyapu di atas khuf) tiga hari tiga malam untuk musafir dan satu hari satu malam untuk orang 
bermukim. [Sahih Muslim, Kitab at-Taharah, hadis no: 419] 


> Di sisi mazhab Syafie, dibenarkan untuk menyapu di atas khuf sama ada ketika musafir 
dan bermukim. Ini merupakan pendapat majoriti ulama. Manakala golongan Syiah dan 
Khawarij berpendapat ia tidak dibenarkan. 

> Di sisi mazhab Syafie, menyapu di atas khuf adalah dibolehkan akan tetapi membasuh 
kaki dengan sempurna ketika berwudhu adalah lebih afdhal. Ini kerana membasuh kaki 
adalah hukum asal. Ini juga pendapar mazhab Abu Hanifah dan Malik. 

> Adapun di sisi mazhab Ahmad, menyapu lebih afdhal. Ini juga pendapat Al-Sya'bi, Al- 
Hakam dan Hammad. 


Yang menyatakan afdhal berhujah dengan hadis berikut: 

y j! lif ISI ‘33 aJJI <UJl /j olS"" ! (Jli C (Jl£»*p Dlj-lv 5 jjp 

|j_*> : y jjI • \°y'j c asi ly- yi JisJj <*iji aJ^-> IaSLLp 


i* p iS ^ p 

Safwan bin 'Assal radiallahu 'anhu berkata: Rasulullah sallallahu 'alaihi wasallam 
menyuruh kami apabila musafir untuk tidak menanggalkan khuf kami selama tiga hari tiga 
malam kecuali jika mengalami junub. Akan tetapi jika buang air besar, kencing dan tidur 
(tidak perlu membuka khuf untuk berwudhu) [Sunan at-Tirmizi, Abwab at-Taharah, hadis 
no: 89, hasan sahih]. 

Hadis ini hadir dalam bentuk suruhan. Jadi suruhan membawa maksud samaada wajib 
atau sunat. Adapun di sisi mazhab Syafie suruhan dalam hadis ini bermaksud harus dan 
rukhsah. 

> Ulama bersepakat bahawa tidak boleh menyapu di atas sarung tangan di tangan dan 
purdah di wajah. 

> Menyapu di atas khuf tidak boleh dilakukan ketika mandi wajib. Ini berdasarkan hadis 
Safwan di atas. Ulama bersepakat tentang hal ini. 

Had masa boleh menyapu di atas khuf 

> Pendapat yang sahih di sisi mazhab Syafie adalah terdapatnya had masa untuk 
membolehkan menyapu di atas khuf. Ini merupakan pendapat majoriti ulama. Manakala 
sebahagian ulama menyatakan tiada had waktu. Ini Al-Sya'bi, Rabi'ah, Al-Laith dan 
kebanyakan ulama Maliki. Hadis Ali radiallahu 'anhu menunjukkan wujudnya had waktu. 

> Had masa untuk mukim adalah 1 hari 1 malam, dan untuk musafir pula adalah 3 hari 3 
malam. 

> Orang yang menyapu di atas khuf boleh solat sebanyak mungkin menggunakan wudhu 
yang disapu di atas khuf. 

Bilakah had masa boleh menyapu khuf bermula? 

> Di sisi mazhab Syafie, had masanya bermula apabila seseorang mula berhadas selepas 
berwudhu dengan sempurna dan kemudiannya memakai khuf. Ini jua pendapat mazhab 
Abu Hanifah, Sufyan at-Tsauri, salah satu riwayat Ahmad dan majoriti ulama. 

> Sebahagian ulama menyatakan tempoh masa itu bermula pada kali pertama seseorang 
menyapu di atas khuf ketika berwudhu. Ini pendapat Al-Awza'ie dan Abu Tsaur dan 
salah satu riwayat Ahmad. Imam an-Nawawi menyatakan ini pendapat yang kuat jika 
melihat daripada sudut dalil. 

> Sebahagian ulama pula berpendapat tempoh masa itu bermula pada saat memakai khuf 
selepas berwudhu. Ini pendapat Al-Mawardi, Al-Syasyi dan Al-Hasan Al-Basri. 

Syarat khuf yang boleh disapu 

> Ulama mazhab Syafie bersepakat tidak disyaratkan khuf itu diperbuat daripada kulit. 

> Khuf atau kasut yang boleh disapu di atasnya hendaklah yang boleh dibawa berjalan 
dengan memakainya dan ia menutupi kawasan yang wajib di basuh apabila berwudhu 
seperti biasa. 

> Seandainya kasut itu berlubang pada bahagian atas buku lali maka ia masih boleh disapu 
kerana lubang itu diluar kawasan wudhu. Ulama mazhab Syafie sepakat dalam hal ini. 

> Seandainya wujud lubang yang besar pada kawasan yang wajib dibasuh ketika wudhu, 
maka pendapat paling kuat dalam mazhab Syafie tidak boleh menyapu di atas kasut itu. 

> Seandainya lubang itu kecil sehingga tidak kelihatan anggota kaki yang wajib dibasuh, 
maka boleh menyapu di atas kasut itu tanpa khilaf menurut mazhab Syafie. 

Perbandingan mazhab berkaitan kasut yang berlubang 

> Tidak boleh menyapu di atas khuf yang mempunyai lubang yang besar pada bahagian 
yang wajib dibasuh ketika wudhu biasa. Ini pendapat mazhab Syafie, Ma'mar bin Rasyid, 
dan Ahmad bin Hanbal. 

> Boleh menyapu di atas keseluruhan khuf. Ini pendapat Sufyan at-Tsauri, lshaq dan Abu 
Tsaur. 

> Di sisi Al-Awzaie pula, boleh menyapu di atas khuf yang berlubang, dan pada bahagian 
yang berlubang itu disapu pula pada bahagian kaki yang kelihatan. 

> Di sisi Abu Hanifah, jika lubang itu sebesar tiga jari, tidak boleh disapu, jika kurang, 
boleh. 

Adakah boleh menyapu di atas stokin? 

> Di sisi mazhab Syafie, stokin yang boleh disapu hendaklah menutup sehingga ke buku 
lali, tebal dan boleh berjalan dengan memakai stokin itu semata-mata. 

> Sebahagian ulama memakruhkan menyapu di atas stokin. Ini pendapat Mujahid, Malik 
dan Al-Awza'ie. 

> Diriwayatkan Umar al-Khattab membenarkan untuk menyapu di atas stokin walaupun 
nipis. Akan tetapi diriwayatkan beliau telah menarik balik pendapat itu. 

Kasut atau stokin hendaklah dipakai dalam keadaan suci 

Dalam hadis Al-Mughirah radiallahu 'anhu, Nabi sallallahu 

U-^Lp 


'alaihi wa sallam bersabda: 


✓ i \ [ / * ' 0 f ^ i ' \ / t 0 ' 

Biarkan ia, sesungguhnya aku memakainya dalam keadaan bersuci. Lalu baginda menyapu di atas 
keduanya. [Sahih Muslim, Kitab al-Wudhu, hadis no: 201] 

> Tidak sah untuk menyapu di atas khuf kecuali jika kita memakainya dalam keadaan kita 
berwudhu yang sempurna. Ini pendapat mazhab Syafie, Malik dan salah satu riwayat 
Ahmad. 

> Jika seseorang berwudhu, kemudian membasuh satu kaki lalu memakai kasut di kaki itu, 
kemudian membasuh kaki yang lagi satu, lalu memakai kasut. Maka sah wudhunya akan 
tetapi jika berhadas dia tidak boleh menyapu di atas khuf kerana dia memakai khuf dalam 
keadaan wudhu belum sempurna. 

> Sebahagian ulama berpendapat boleh menyapu di atasnya walau memakainya dalam 
keadaan berhadas iaitu belum sempurna wudhu. Ini pendapat Abu Hanifah, Sufyan at- 
Tsauri, Yahya bin Adam, Al-Muzani dan Daud. 


Bahagian yang perlu disapu 


jjj 'ja Jjt vlili 6 i£j jJ ju - ^ p jp 

. ^ A-JLp 4lSl (J j 


'Ali radiallahu 'anhu berkata: Seandainya agama ini dengan akal fikiran sahaja, nescaya bahagian 
bawah khuf lebih utama untuk disapu berbanding bahagian atasnya. Sesungguhnya aku melihat 
Rasulullah sallallahu 'alaihi wa sallam menyapu di bahagian atas khufnya. [Sunan Abi Daud, Kitab 
at-Taharah, Bab Kaif al-Mash, hadis no: 162]. 

> Ulama mazhab Syafie bersepakat bahawa wajib menyapu di atas khuf. Manakala 
bahagian bawah khuf hukumnya sunat. Ini juga pendapat Az-Zuhri, Makhul, Malik, Ibn 
Mubarak, dan lshaq. 

> Seandainya seseorang bukan sekadar menyapu tetapi membasuh khuf itu, maka sah 
wudhu itu akan tetapi makruh hukumnya menurut pendapat paling sahih dalam mazhab 
Syafie. 

> Sebahagian ulama berpendapat tidak disunatkan menyapu di bawah khuf. Ini pendapat 
Ashab al-Ra'yi, Ahmad. 

> Di sisi mazhab Syafie hanya sebahagian atas khuf sahaja wajib disapu. Ini juga pendapat 
At-Tsauri, Abu Tsaur dan Daud. 

> Sebahagian ulama berpendapat wajib menyapu sebahagian besar atas khuf. Ini 
pendapat Ahmad. 

Adakah batal wudhu jika kasut dibuka atau tamat tempoh had sapuan? 

> Ulama mazhab Syafie berbeza pendapat adakah perlu berwudhu semula atau hanya 
sekadar membasuh kaki sahaja. Pendapat yang paling kuat dalam mazhab Syafie ialah 
membasuh kaki sahaja. Membasuh kedua kaki sahaja adalah pendapat 'Atho, 'Alqamah, 
An-Nakhaie, Abu Hanifah, At-Tsauri, Abu Tsaur, Al-Muzani dan salah satu riwayat 
Ahmad. 

> Hendaklah berwudhu semula. Ini pendapat Makhul, Az-Zuhri, Ibn Abi Laila, Al-Awzaie, 
Ishak dan salah satu riwayat Ahmad. 

> Dibasuh kaki sahaja sejurus membuka kasut. Seandainya dibiarkan lama selepas 
membuka kasut, hendaklah berwudhu semula. Ini pendapat Malik dan Al-Laits. 

> Tidak perlu lakukan apa-apa kerana wudhu belum terbatal. Ini Al-Hasan Al-Basri, 
Qatadah, Sulaiman bin Harb. Imam an-Nawawi menyatakan pendapat ini yang terpilih 
dan paling kuat. 


Menyapu di atas penutup kepala 

^^23 Uli 4j 1« A-ip 4 J 1 ! aJJ| (Jji * <j jll cAjI cAScJi sjoti. Jl ^yi yZ 

jtS"" jUki aIpI 3S yZ “f Atls" Tj g b? di '*Z\ " jll &U- 

aLLp «ulvsl 1 aIpIjS ^Ip ‘^•"1 sIj ^-^>-11 


Al-Mughirah bin Syu'bah berkata Rasulullah sallallahu 'alaihi wasallam tertinggal di belakang 
bersama aku. Apabila baginda selesai menunaikan hajatnya, baginda berkata: Adakah engkau 
mempunyai air? Aku pun membawakan air yang suci kepada baginda, lalu baginda membasuh 
kedua tapak tangannya, wajahnya, kemudian baginda cuba mengeluarkan lengannya (dari 
pakaian) tetapi terlalu ketat, lalu baginda mengeluarkan tangannya dari bawah bajunya, lalu 
bajunya diletakkan atas bahunya, lalu baginda membasuh kedua lengannya, dan menyapu ubun- 
ubun kepalanya dan di atas serban serta khuf. [Sahih Muslim, Kitab at-Taharah, hadis no: 531]. 

> Di sisi mazhab Syafie, jika seseorang memakai serban dan dia tidak mahu membukanya 
kerana ada keuzuran mahupun tanpa keuzuran, maka dia boleh menyapu ubun-ubunnya. 
Digalakkan untuk disempurnakan dengan menyapu di atas serban. Hukum ini turut 
terpakai untuk kopiah, dan songkok menurut mazhab Syafie. 

> Hukum ini juga diguna pakai untuk wanita yang berwudhu tanpa membuka tudung. Untuk 
wanita, seandainya tangan mereka basah, dan jika disapu di atas tudung, airnya masih 
tetap akan sampai ke rambut kerana tudung yang nipis kainnya, maka sah. Jika tidak, 
hendaklah dia menyapu sebahagian rambut atau kepalanya. 

> Tidaklah disyaratkan untuk serban itu dipakai dalam keadaan suci kerana hukumnya tidak 
sama dengan sapuan di atas khuf. Ini pendapat mazhab Syafie. Sebahagian daripada 

ulama mensyaratkan ia dipakai dalam keadaan suci sebagaimana khuf. Sebahagian lagi 
mensyaratkan agar penutup kepala itu ketat atau sukar dibuka dan dipasang kembali. 

> Seandainya seseorang sekadar menyapu di atas serban/kopiah/tudung dan tidak 
menyapu sebahagian daripada kepala, maka tidak sah wudhunya menurut mazhab Syafie, 
dan ini adalah pendapat majoriti ulama. Ini berdasarkan hadis di atas. 

> Sebahagian ulama membenarkan untuk menyapu di atas serban tanpa menyapu sedikit 
pun kepala. Ini pendapat Sufyan at-Tsauri, Al-Awzaie, Ahmad, Abu Tsaur, lshaq, Ibn Jarir 
dan Daud. Mereka berdalilkan keumuman hadis-hadis berikut: 


jLlTJ *cJp 4J1I 4 l!l J L)l c 


Daripada Bilal radiallahu 'anhu, Rasulullah sallallahu 'alaihi wa sallam menyapu di atas 
khuf dan penutup kepala. [Sahih Muslim, Kitab at-Taharah, Bab al-Mash 'Ala al-Nasiyah 
wa al-lmamah, hadis no: 275]. 

Daripada 'Amru bin Umayyah radiallahu 'anhu: 


Aku melihat Nabi sallallahu 'alaihi wa sallam menyapu di atas serbannya dan khufnya. 
[Sahih al-Bukhari, Kitab al-Wudhu, Bab al-Mash 'ala al-Khuffain, hadis no: 205]. 

Adapun ulama mazhab Syafie berhujah dengan ayat al-Quran dalam surah al-Maidah ayat 
5 yang mewajibkan menyapu sebahagian kepala ketika berwudhu. Manakala hadis-hadis 
di atas adalah hadis yang ringkas yang diperjelaskan oleh riwayat Al-Mughirah di atas. 


Tayamum 


LSlirj fj jjLf/fji gjiljJl Jl p^ajTj IjJLpIj SM^I Jl ISI Ij^T JjA}\ L^f 13 

Jl JiSliJl Jj>-I Jl Jlp T Dfj Jl 

J_Sj]p JisLjJ 4 JJI Jjjj La 4_La J-SsjJjlj l^>s_C~«U Llls lj_ Jtlp I J.L» L JP 7 jjLj fLC^uJl 

OjjSCl; jJjlp ^Jj j^|kJ i J 


Hai orang-orang yang beriman, apabila kamu hendak mengerjakan solat, maka basuhlah mukamu 
dan tanganmu sampai ke siku, dan sapulah kepalamu dan (basuhlah) kakimu sehingga dengan 
kedua tumit, dan jika kamu junub maka bersucilah, dan jika kamu sakit atau dalam perjalanan 
atau kembali daripada tempat buang air atau menyentuh perempuan, lalu kamu tidak 
memperolehi air, maka bertayammumlah dengan tanah yang baik (bersih); sapulah mukamu dan 
tanganmu dengan tanah itu. Allah tidak hendak menyulitkan kamu, tetapi Dia hendak 
membersihkan kamu dan menyempurnakan nikmat-Nya bagimu, supaya kamu bersyukur. [al- 
Maidah^]. 

lil " : JUS c (JLj 4^p Sl)l Jb ^ dJJa o^Jii C 3 $!jJI ^ ui'o^l j t *uj| jl*'T 

aJLS-Pj aaS"" J L£ jr t 1 0 ' ^ t i_s^ aISvj C^'jj^os l I*x5sj& .^~ 01 015^ 

4_g_?r} Li-4 £t£*L« ^ L 4j iSo aJIj ^ 1 3 $-^ _jl 


Daripada 'Ammar bin Yasir radiallahu'anhu bahawa dia berkata; Rasulullah sallallahu 'alaihi 
wasallam mengutusku untuk sesuatu urusan lalu aku mengalami junub dan ketika itu aku tidak 
menemui air. Oleh kerana itu aku pun berguling-guling di tanah (untuk bersuci) sebagaimana 
haiwan berguling-guling. Aku menceritakan kepada Nabi sallallahu 'alaihi wa sallam. Hal tersebut 
Nabi bersabda" Sebenarnya sudah cukup bagimu bersuci dengan cara seperti ini. Nabi sallallahu 
'alaihi wa sallam memukulkan kedua tapak tangannya di atas tanah dengan sekali pukulan. 
Kemudian baginda meniupnya, kemudian baginda sallallahu 'alaihi wasallam menyapu belakang 
tapaktangan kanan dengantapaktangan kirinya, dan menyapu belakang tapaktangan kiri dengan 
tapak tangan kanannya, kemudian baginda sallallahu 'alaihi wasallam menyapu wajahnya' [Sahih 
al-Bukhari, Kitab at-Tayammum, hadis no: 337]. 

> Ulama sepakat disyariatkan tayamum. Begitu juga ulama ijma' tayamum melibatkan 
wajah dan tangan sahaja. 

> Ulama sepakat ia mengangkat hadas kecil. 

> Majoriti ulama menyatakan ia jua dibolehkan untuk hadas besar. Tiada khilaf dalam hal 
ini dalam mazhab Syafie. Sebahagian kecil seperti Umar al-Khattab, 'Abdullah bin Mas'ud, 
An-Nakhaie tidak membenarkan. Dikatakan 'Umar dan Ibn Mas'ud telah menarik balik 
pendapat ini. Mereka yang tidak membenarkan berhujah bahawa ayat tersebut adalah 
untuk hadas kecil sahaja. Majoriti ulama menyatakan ia merangkumi hadas besar kerana 
ayat tersebut berbunyi 'dan jika kamu junub maka bersucilah'. Ini juga berdalilkan hadis 
'Ammar bin Yasir di atas. 

> Apabila seseorang bertayamum daripada hadas besar, apabila dia sudah mampu 
menggunakan air hendaklah dia mandi. Ini merupakan pendapat mazhab Syafie dan 
majoriti ulama. 

Ini berdalilkan hadis daripada 'Imran bin Hussein radial lahu 'anhu di bawah: 


DI 0*5^i U L» (JlE ^ 3 * 1^1 3 -* 3 ^-^ Ltii 

." vIusl co^l " 3iS Sfj Jz. u3f 3ii 


Apabila selesai menunaikan solat, baginda terlihat seorang lelaki yang duduk terasing dan 
tidak mendirikan solat bersama orang ramai. Baginda bertanya: Apa yang menghalang 
engkau wahai fulan daripada solat bersama orang ramai. Beliau menjawab: Aku 
mengalami janabah dan tiada air. Baginda lalu berkata: Engkau gunakanlah tanah. 
Sesungguhnya itu cukup untuk engkau. 

Kemudian selepas menemui air: 


^2£'\ 01 1 0153 cs-L 2« c 0 \—3s ^yi IjJOO ^Ul (3 

." Ojd^ AP/U cO-^SI " Jll f U ly. i\J\ h llil &U*t 


Orang ramai dipanggil untuk minum dan memberi minum (haiwan-haiwan mereka). Maka 
sesiapa yang mahu pun minum dan memberi minum kepada haiwan. Akhirnya bekas 
berisi air itu diberi kepada lelaki yang mengalami janabah tersebut, baginda berkata: Pergi 
dan siramlah atas tubuhmu. [Sahih al-Bukhari, Kitab at-Tayamum, Bab al-So'id at-Thoyyib 
Wadhu' al-Muslim, hadis no: 344]. 

Bolehkah melakukan jima' apabila tiada air? 

> Ulama mazhab Syafie berpendapat tidak makruh menggauli isteri dalam keadaan tiada 
air. Jika dia dapat mencuci kemaluannya dan bertayamum, maka dia boleh solat dan sah 
solatnya. Akan tetapi jika dia hanya bertayamum tetapi tidak dapat mencuci 
kemaluannya, hendaklah dia mengulangi solat tersebut kerana cairan faraj wanita adalah 
najis menurut mazhab Syafie. Ini pendapat majoriti ulama kerana tiada dalil 
memakruhkan jima' ketika tiada air. 

> Imam Malik berpendapat tidak disukai untuk menggauli pasangan dalam keadaan tiada 
air. 'Atho pula berpendapat bahawa jika air tiada dalam masa 3 hari, janganlah dia 
menggauli pasangannya, akan tetapi jika lebih 3 hari maka boleh. 

Tatacara tayamum 

Berapa tepukan? 

> Pendapat yang benar di sisi mazhab Syafie adalah dua tepukan. 1 tepukan untuk wajah 
dan 1 tepukan untuk tangan. Jika dua tepukan tidak cukup untuk rata ke bahagian yang 
wajib diratakan, maka perlu ditambah tepukan yang lain. 2 tepukan ini juga adalah 
pendapat majoriti ulama. 

> Sebahagian ulama berpendapat hanya wajib 1 tepukan untuk wajah dan tangan 
sekaligus. Ini pendapat 'Atho, Makhul, Al-Awza'ie, lshaq, dan Daud. Mereka berhujahkan 
hadis 'Ammar bin Yasir di atas. Kata Imam An-Nawawi bahawa pendapat ini lemah di sisi 
mazhab Syafie akan tetapi kuat daripada sudut dalil dan lebih dekat dengan sunnah 
yang sahih. 

Anggota yang perlu disapu 

> Ulama sepakat yang perlu disapu hanyalah wajah dan tangan. Akan tetapi mereka 
berbeza pendapat pada had tangan yang perlu disapu. 

> Di sisi mazhab Syafie wajib hingga ke siku sebagaimana wudhu. Ini juga pendapat Malik, 
Abu Hanifah dan majoriti ulama. 

> Sebahagian ulama berpendapat dua pergelangan tangan sahaja. Ini pendapat 'Atho'. 
Mereka berdalilkan hadis 'Ammar di atas. 

> Kesemua hadis-hadis yang menyebut menyapu hingga ke siku dan lengan adalah hadis- 
hadis yang bermasalah. Imam Al-Baihaqi berkata bahawa hadis 'Ammar di atas adalah 
lebih sahih daripada hadis-hadis menyatakan menyapu hingga ke siku. Akan tetapi 
hadis-hadis menyapu lengan atau hingga ke sikut diperkuatkan dengan syawahid- 
syawahid yang ada. Ini juga kerana ia lebih selari dengan al-Quran yang menyebutkan 
membasuh tangan hingga ke siku dan lebih berhati-hati. 


Alat untuk tayamum 

Jabir radiallahu 'anhu berkata, Nabi sallallahu 'alaihi wa sallam bersabda: 


01 5j clpOiJl i-kptj JrliJl 'J oLtj J* Jij 

151p ^lljl Jl iijij ^jl Jl 


Aku diberikan lima perkara yang tidak diberikan kepada sesiapa pun sebelum ku. 1- Aku dibantu 
dengan perasaan takut (ke atas musuh ku) sejauh perjalanan satu bulan, 2- dijadikan untuk bumi 
ini sebagai masjid dan alat bersuci, di mana sahaja seseorang daripada umat ku berada ketika 
masuk waktu solat maka solatlah, 3- dihalalkan untuk ku harta rampasan perang dan tidak 
pernah dihalalkan kepada sesiapa sebelum ku, 4- dikurniakan kepada aku syafa'at, dan 5- para 
nabi diutus untuk umatnya sahaja sedangkan aku diutus untuk keseluruhan manusia. [Sahih al- 
Bukhari, Kitab at-Tayamum, hadis no: 335]. 


> Di sisi mazhab Syafie tidak sah tayamum kecuali dengan tanah yang berdebu. Ini juga 
pendapat Ahmad, Daud dan majoriti ulama. 

> Tanah itu juga hendaklah suci daripada najis. Tiada khilaf dalam bab ini dalam mazhab 
Syafie. 

> Abu Hanifah dan Malik pula berpendapat sah dengan setiap jenis daripada bumi 
termasuk batu yang telah dibasuh. 

> Sebahagian ulama Maliki berpendapat sah dengan setiap sesuatu yang bersambung 
dengan bumi seperti kayu, salji dan selainnya. 

> Al-Awzaie dan At-Tsauri berpendapat boleh dengan salji dan setiap sesuatu yang berada 
di atas muka bumi. 


Rukun Tayamum menurut mazhab Syafie 

1- Niat 

2- Menyapu wajah dan kedua tangan hingga siku dengan dua kali tepukan pada tanah. 

3- Tertib 


Syarat-Syarat tayamum 

1- Telah masuk waktu solat 

2- Mencari tanah untuk tayamum selepas masuk waktu solat 

3- Tanah yang suci 

Pembatal tayamum 

1- Semua perkara yang membatalkan wudhu. 

2- Wujudnya air bagi sesiapa yang bertayamum kerana ketiadaan air. 

3- Mampu menggunakan air bagi sesiapa yang bertayamum kerana tidak boleh 
menggunakan air. 

4- Murtad. 

Sebab-sebab yang membolehkan tayamum 

1- Ketiadaan air. 

• Air ada dijual tetapi melebihi harga pasaran. 

• Air ada tetapi perlu digunakan untuk minum dan haiwan minum. 

2- Air ada tetapi terlalu jauh (lebih 2.5 km). 

3- Air ada tetapi tidak dapat mengambilnya kerana faktor keselamatan. 

4- Sakit. Sama ada ia akan menyebabkan sakit, atau menyebabkan sakit bertambah teruk 
atau menyebabkan lambat sembuh. 

5- Terlalu sejuk. 

Solat di atas kenderaan 


Cjh-ll j 15” 4_J_P Altll *-)l C 4JLSI Atf- (jl -ttp 


Jabir bin 'Abdullah radiallahu 'anhu menceritakan bahawa Nabi sallallahu 'alaihi wasallam solat 
sunat di atas haiwan tunggangan tanpa menghadap kiblat. [ Sahih al-Bukhari, Kitab at-Taqsir, 
hadis no: 1094] 


c4j J C-llS - 3 (3 ^-^4 “uip AUl j 15" JlS Ly±S- Js- 

53L.13 Jp jyij vi ji)i aty 


Ibn 'Umar radiallahu 'anhu berkata: Nabi sallallahu 'alaihi wasallam solat ketika musafir di atas 
kenderaan/haiwan tunggangannya dan menghadap ke arah mana haiwan itu bergerak. Baginda 
mengisyaratkan dengan kepalanya. Baginda melakukan solat malam dan bukannya solat fardhu. 
Baginda mendirikan solat witir di atas kenderaannya. [Sahih al-Bukhari, Kitab al-Witr, hadis no: 
1000] 

> Solat sunat atas kenderaan tanpa hadap kiblat untuk musafir- Ulama sepakat/ijma' ia 
dibenarkan. 

> Solat sunat atas kenderaan tanpa hadap kiblat untuk bukan musafir- Jumhur tidak 
membenarkan. Manakala sebahagian ulama seperti Abu Said al-lstakhri daripada 
mazhab Syafie, dan Abu Yusuf membenarkan. 

> Adapun solat fardhu- ulama mazhab Syafie tidak membenarkan kecuali dalam keadaan 
tidak mampu turun daripada kenderaan. Dan solat itu perlu diulangi kerana ia dikira 
solat hormat waktu. 

Akan tetapi sebahagian ulama seperti Shaikh Muhammad al-Amin al-Shanqitee, di dalam 
bukunya bertajuk: ojjUsJI ajUNI 


aylkil J a*>t^ 2 j! 4^^ J (Boleh dan Sahnya Solat Di Atas Kapal Terbang) menyatakan boleh. Akan 
tetapi perlu dilihat kepada tatacara berikut: 

1- Jika kenderaan bergerak selepas masuk waktu pertama. Contoh keretapi bergerak jam 
2.30 petang dan akan sampai selepas selepas waktu Isya'. Maka solat Zuhur dan Asar 
hendaklah dilakukan jama' taqdim sebelum menaiki kenderaan supaya segala rukun dan 
syarat sah solat dapat dipenuhi. Manakala solat Maghrib dan Isya dilakukan jama' takhir 
selepas turun dari kenderaan agar segala syarat sah solat dan rukun dapat dipenuhi. 

2- Oleh kerana itu, solat atas kenderaan adalah pilihan terakhir, apabila masa perjalanan di 
dalam kenderaan melangkaui masa solat yang boleh dijama'kan, contohnya perjalanan 
sebelum masuk waktu Zuhur, dan sampai pada Subuh esok harinya, maka ketika itu 
barulah dilakukan solat di atas kenderaan. 

3- Apabila solat di dalam kenderaan, selagi mampu menghadap kiblat, berdiri dan lain-lain 
rukun dan syarat solat, maka wajib melakukan dengan sempurna. Jika tidak mampu, 
maka solatlah pada kadar yang mampu dan solat itu sah. 

4- Jika kenderaan yang dipandu sendiri, wajib berhenti supaya dapat solat dengan 
sempurna. Jika menaiki bas, hendaklah memohon kepada pemandu bas untuk berhenti. 


Qasar 


j) IjjjiS"" ^^7 ‘-H » o! d tStj 

iLi ijip °M 


Dan apabila kamu musafir di muka bumi, maka kamu tidaklah berdosa "mengqasarkan" 
(memendekkan) sembahyang jika kamu takut diserang oleh orang-orang kafir. Sesungguhnya 
orang-orang kafir itu adalah musuh yang amat nyata bagi kamu [An-Nisa': 101]. 


16 



aILp iJJl 'J>Xk “jc , s'A^I C^sy " : cJll C l$lp iUl ^V3j 

clj^ LS^" _/^“-^ C-Syj l*Jji ya 


'Aisyah radiallahu 'anha berkata: Solat difardhukan dua rakaat. Kemudian baginda sallallahu 
'alaihi wasallam berhijrah, lalu difardhukan solat empat rakaat, dan dibiarkan solat musafir 
seperti yang awal [Sahih al-Bukhari, Kitab al-Manaqib, hadis no: 3667] 


jl b) fl" jl ^\lir p-S\Iip j4J j' ^ y**-l C-JJ Jli CaL^I 0^" 

<Op ibi Jjl olcj & Ur Jlli 111 (ijpf ^jJiSi ^ios23 

" a£Sjj^ IjJLSli ^JnIIp aJJI Jj_b2j 2jjj^ " j UI . dJJS ^p 


Daripada Ya'la bin Umayyah Aku bertanya kepada 'Umar radiallahu 'anhu tentang firman Allah: 
((Dan apabila kamu musafir di muka bumi, maka kamu tidaklah berdosa "mengqasarkan" 
(memendekkan) sembahyang jika kamu takut diserang oleh orang-orang kafir.)) Sekarang 
manusia sudah berasa aman. Umar menjawab: Aku juga pernah berasa pelik dengan apa yang 
engkau rasa pelik. Lalu aku bertanya kepada Rasulullah sallallahu 'alaihi wa sallam tentang hal 
itu. Baginda sallallahu 'alaihi wa sallam menjawab: la merupakan sedekah yang Allah sedekah 
dengannya kepada kalian. Terimalah sedekahnya. [Sahih Muslim, Kitab Solat al-Musafirin wa 
Qasriha, hadis no: 686]. 

> Ulama bersepakat bahawa dibenarkan mengqasarkan solat bagi musafir untuk solat 
Zuhur, Asar dan Isya'. 

> Ulama berbeza pendapat tentang hukumnya. Di sisi mazhab Syafie dibenarkan untuk 
seorang musafir mengqasarkan solatnya dan qasar adalah lebih afdhal. Ini adalah 
pendapat majoriti ulama. Sebahagian ulama berpendapat qasar solat ketika musafir 
adalah wajib. Ini pendapat Abu Hanifah, Al-Tsauri dan lain-lain. 

Jarak yang dibenarkan qasar solat 

> Di sisi mazhab Syafie, musafir yang dibenarkan mengqasarkan solat ialah apabila jarak 
musafirnya dua marhalah atau kira-kira 80 kilometer. Ini pendapat Ibn 'Umar, Ibn 
'Abbas, Al-Hasan Al-Basri, Az-Zuhri, Malik, Ahmad dan lain-lain. Ulama mazhab Syafie 
berhujah begini kerana tidak pernah dinukilkan Nabi sallallahu 'alaihi wa sallam 
mengqasarkan solat pada perjalanan yang kurang daripada 2 marhalah. 

> Sebahagian ulama berpendapat hanya boleh diqasarkan untuk perjalanan yang 
memakan masa 3 hari. Ini pendapat Ibn Mas'ud, Al-Sya'bi, An-Nakhaie, At-Tsauri dan 
Abu Hanifah. 

> Al-Awza'ie berpendapat boleh qasar untuk perjalanan yang memakan masa satu hari 
penuh. 

> Daud az-Zahiri pula berpendapat boleh diqasarkan solat untuk musafir secara mutlak. 

Jumlah hari yang dibenarkan mengqasarkan solat 

> Dalam mazhab Syafie jika seseorang bermusafir dan berniat untuk tinggal di satu tempat 
4 hari atau lebih (tidak termasuk hari tiba dan pulang), maka hendaklah dia solat tamam 
di tempat tersebut kerana dia sudah dikira bermukim. Jika 3 hari atau kurang boleh 
qasar. Ini pendapat Uthman radiallahu 'anhu, Ibn al-Musayyib, Malik dan Abu Tsaur. 

> Di sisi Abu Hanifah, jika seseorang berniat untuk tinggal di satu tempat selama 15 hari 
termasuk hari tiba, maka tidak boleh qasar. Jika kurang boleh qasar. 

> Jika berniat untuk tinggal selama 12 hari atau lebih, tidak boleh qasar. Jika kurang boleh 
qasar. Ini pendapat Ibn Umar, Al-Awza'ie. 

> Jika berniat untuk tinggal selama 19 hari atau lebih, tidak boleh qasar. Jika kurang boleh 
qasar. Ini pendapat Ibn 'Abbas, lshaq bin Rahawiah. 

> Jika berniat 10 hari atau lebih tidak boleh qasar. Ini pendapat Al-Hasan bin Soleh. 

> Jika berniat 16 hari atau lebih, tidak boleh qasar. Ini pendapat Anas, Sa'id bin Jubair, Al- 
Laits. 

> Jika berniat 5 hari atau lebih, tidak boleh qasar. Ini pendapat Ahmad dan Daud. 

> Jika berniat untuk tinggal 1 hari 1 malam, tidak boleh qasar. Ini pendapat Rabi'ah. 

> Boleh qasar selamanya sehingga pulang ke tempat asalnya. Ini pendapat lshaq bin 
Rahawiah. 

> Jika seseorang tidak tahu berapa lama dia akan berada di satu tempat, maka dia boleh 
mengqasarkan solat selama 18 hari (tidak termasuk hari tiba). Ini pendapat mazhab 
Syafie. 

> Imam Abu Hanifah, Malik dan Ahmad pula berpendapat dia boleh qasar selamanya. Abu 
Yusuf dan Muhammad pula berpendapat dia sudah dikira mukim. 


Solat musafir berimamkan mukim 

> Ulama ijma'/sepakat bahawa apabila seorang musafir berimamkan seorang mukim, 
maka wajib bagi musafir itu solat tamam iaitu 4 rakaat. 


\Juj\ \jS~ ISJ U) ; cJ-li t aSs-C LS"" ; j U t 4_i_LS< ^ 

aJLp aJJI (jJ klJJj : (Jli c ISfj 


Musa bin Salamah berkata: Kami bersama-sama Ibn 'Abbas di Mekah, lalu aku berkata: 
Sesungguhnya apabila kami bersama kalian, kami solat empat rakaat, dan apabila kami 
pulang ke rumah, kami solat dua rakaat. Ibn 'Abbas radiallahu 'anhuma berkata: Itulah 
sunnah Abu al-Qasim sallallahu 'alaihi wasallam [Musnad Ahmad, Musnad Ibn 'Abbas, 
hadis no: 1792] 

> Seandainya seseorang solat di tempat yang kebiasaannya orang mengqasarkan solat, 
contohnya surau RnR, maka apabila dia menjadi makmum, hendaklah dia berniat 

mengqasarkan solat. Akan tetapi jika imam itu tamam, hendaklah dia ikut 
menyempurnakan 4 rakaat. 

> Begitu juga jika dia solat bersama seorang imam musafir akan tetapi tidak diketahui 
imam itu mengqasarkan solat atau tamam. Lalu makmum tadi menggantungkan niatnya 
mengikut imam iaitu jika imam qasar dia qasar, jika imam tamam dia tamam, maka sah 
solatnya, dan dia mengikut bagaimana imam itu solat. Ini pendapat paling kuat dalam 
mazhab Syafie. 

> Seandainya dia tidak tahu imam itu musafir atau mukim, maka hendaklah dia berniat 
solat tamam mengikut imam itu. Jika imam itu mengqasarkan solat, hendaklah makmum 
menyempurnakan solatnya 4 rakaat kerana tadi dia berniat tamam. 

> Jika seorang musafir menjadi imam pula, hendaklah makmum yang mukim 
menyempurnakan solat mereka menjadi 4 rakaat. Digalakkan imam yang musafir tadi 
selepas memberi salam berkata: Sempurnakan solat kalian, sesungguhnya kami musafir. 


'Abdullah bin 'Umar radiallahu 'anhu meriwayatkan: 


o , ✓ 

1 « * ^ ^ 0 - 


Apabila 'Umar al-Khattab tiba di Mekah, beliau akan mengimami solat sebanyak dua 
rakaat, kemudian beliau akan berkata: Wahai penduduk Mekah, sempurnakan solat 
kalian, sesungguhnya kami musafir. [Al-Muwatta', Kitab Qasr al-Solat Fi Al-Safar, no: 
349] 


Perbandingan mazhab berkaitan makmum musafir berimamkan imam mukim 

> Di sisi mazhab Syafie, jika seorang musafir berimamkan seorang mukim walaupun hanya 
sekadar mendapat sebahagian solat bersama imam, wajib makmum itu 
menyempurnakan solat menjadi 4 rakaat. Ini pendapat majoriti ulama seperti Abu 
Hanifah, Ahmad, Al-Awzaie, Al-Tsauri dan lain-lain. 


: Jiij c : jli ? ^1-04 jl 0b*S®)l 


Abu Mijlaz bertanya kepada Ibn 'Umar radiallahu 'anhuma: Seorang musafir mendapat 
dua rakaat bersama jemaah mukim. Adakah cukup dia solat dua rakaat atau dia solat 
seperti solat mereka (iaitu empat rakaat). Lalu Ibn 'Umar ketawa lalu berkata: Dia solat 
dengan solat mereka (iaitu empat rakaat) [al-Sunan al-Kubra Lil Baihaqi, Kitab al-Haidhi, 
hadis no: 5070] 

> Jika mendapat 1 rakaat atau lebih bersama imam, hendaklah tamam. Jika tidak 

sempurna 1 rakaat bersama imam hendaklah qasar. Ini pendapat Al-Hasan Al-Basri, An- 
Nakhaie, Az-Zuhri, Qatadah dan Malik. 

> Jika mendapat lebih daripada 2 rakaat bersama imam hendaklah tamam. Jika dapat 2 
rakaat atau kurang bersama imam, hendaklah qasar. Ini pendapat Thowus, dan Al- 
Sya'bi. 

> Hendaklah qasar tidak bagaimana pun. Ini pendapat lshaq. Ini bermaksud apabila 
makmum tersebut sudah cukup 2 rakaat, hendaklah dia mufaraqah dan menyelesaikan 
solatnya sendiri. 

Jenis musafiryang dibenarkan qasarsolat 

> Di sisi mazhab Syafie hanya musafiryang bukan bertujuan maksiat sahaja dibenarkan 
untuk mengqasarkan solat sama ada itu musafir yang wajib, ketaatan, atau harus. Ini 
juga pendapat Ahmad, Malik dan majoriti ulama. 

> Hanya dibenarkan qasar untuk musafir yang wajib seperti haji dan peperangan. Ini 
pendapat Ibn Mas'ud. 

> Hanya dibenarkan qasar untuk musafir yang bertujuan mentaati Allah sama ada ia hal 
wajib atau sunat. Ini pendapat 'Atho. 

> Qasar untuk semua jenis musafir tidak kira maksiat atau tidak. Ini pendapat Abu 
Hanifah, At-Tsauri dan Al-Muzani. 


Di mana boleh bermulanya mengqasarkan solat? 

> Mazhab Syafie, Malik, Ahmad dan majoriti ulama menyatakan hanya boleh 
mengqasarkan solat selepas keluar daripada kawasan seseorang bermukim. 


aIjuJL ‘4^' aUI g h ii cutU ^ <■ aip- aDI c 


Anas bin Malik radiallahu 'anhu berkata: Aku solat Zuhur bersama nabi sallallahu 'alaihi 
wasallam di Madinah sebanyak empat rakaat, dan di Dzul Hulaifah dua rakaat [Sahih al- 
Bukahri, Kitab al-Jumu'ah, hadis no: 1032]. 

> Diriwayatkan bahawa apabila Al-Harith bin Abi Rabi'ah mahu bermusafir, dia akan 
mengqasarkan solat di rumahnya. 


Musafir selepas masuk waktu solat 

Seandainya telah masuk waktu solat dan seseorang mampu untuk mendirikan solat itu sebelum 
bermusafir, akan tetapi dia memilih untuk melakukannya dalam perjalanan, adakah dia perlu 
tamam atau qasar? Pendapat yang kuat dalam mazhab Syafie ialah orang tersebut boleh 
mengqasarkan solat. Ini adalah pendapat Imam Al-Syafie sendiri dan majoriti ulama mazhab 
Syafie. 

Solat Jama' 

Ibn 'Abbas berkata: Rasulullah sallallahu 'alaihi wasallam mendirikan solat Zuhur, dan Asar secara 
jama' ketika berada di Madinah, bukan sebab bahaya atau musafir. Abu az-Zubair berkata: Aku 
bertanya kepada Sa'id kenapa baginda melakukan sedemikian. Sa'id berkata: Aku bertanya 
kepada kepada Ibn 'Abbas sebagaimana engkau bertanya kepada aku, lalu beliau menjawab: 
Baginda mahu untuk tidak membebankan seorang pun daripada umatnya. [Sahih Muslim, Kitab 
Solat al-Musafirin, hadis no: 705] 


Dalam riwayat lain disebutkan: 


Tanpa bahaya dan tidak juga hujan. 

[Sahih Muslim, Kitab Solat al-Musafirin, hadis no: 705] 

Solat Jama' kerana musafir 

Ibn 'Umar radiallahu 'anhu berkata: 

Sesungguhnya aku pernah melihat apabila Nabi sallallahu 'alaihi wa sallam ingin 
mempercepatkan perjalanannya, baginda akan menunda solat Maghrib dan menjama'kan 
antara keduanya (iaitu Maghrib dan Isya'). [Sahih al-Bukhari, Kitab al-'Umrah, Bab al-Musafir Iza 
Jaddi bihi ..., hadis no: 1805]. 


> Ulama mazhab Syafie sepakat bahawa untuk musafir yang boleh diqasarkan solat, maka 
boleh dijama'kan solat. 

> Ulama mazhab Syafie berbeza pendapat untuk musafir yang kurang 2 marhalah. 
Pendapat yang kuat di sisi mazhab Syafie adalah tidak boleh jama'. 

> Antara jama' dan solat pada waktunya, maka yang paling afdhal ialah tidak jama'. Ini 
berbeza dengan qasar di mana lebih afdhal qasar. 


Perbandingan mazhab berkaitan jama' ketika safar 

> Boleh jama' dan bebas memilih untuk melakukan jama' takhir atau taqdim. Ini pendapat 
mazhab Syafie dan majoriti ulama. 

Anas bin Malik radiallahu 'anhu berkata: Nabi sallallahu 'alaihi wasallam apabila bertolak 
sebelum tergelincirnya matahari, baginda akan mengakhirkan solat Zuhur ke waktu 
Asar, kemudian menjama'kan keduanya, dan apabila matahari telah tergelincir, baginda 
akan solat Zuhur dan baru berangkat [Sahih al-Bukhari, Kitab al-Jumu'ah, hadis no: 

1050] 

> Tidak boleh. Hanya boleh jama' di 'Arafah pada waktu Zuhur, waktu Isya' di Muzdalifah. 
Sebab membolehkan jama' adalah sebab sedang melakukan manasik haji, tidak kira 
sama ada dia musafir atau tidak musafir. 

‘Abdullah bin Mas'ud radiallahu 'anhu berkata: Aku tidak pernah lihat Nabi sallallahu 
'alaihi wasallam solat di luar waktunya kecuali pada dua solat yang dijamakkan antara 
Maghrib dan Isya', dan solat Subuh sebelum waktunya [Sahih al-Bukhari, Kitab al-Haj, 
hadis no: 1576] 

Syarat-syarat jika mahu melakukan jama' taqdim 

> Dalam mazhab Syafie terdapat beberapa syarat yang perlu dipenuhi apabila mahu 
melakukan jama' taqdim. 

1- Tertib, laitu mendahulukan solat waktu yang pertama sebelum waktu yang kedua. 
Zuhur sebelum Asar, Maghrib sebelum Isya'. Jika seseorang melakukan solat waktu 
kedua sebelum solat waktu pertama, kedua-dua solat itu tidak sah dan wajib 
diulangi. 

2- Niat. Wajib niat untuk jama' menurut pendapat dalam mazhab Syafie. Ini untuk 
membezakan antara orang yang jama' dengan orang yang tersilap solat Asar di 
waktu Zuhur. Sebahagian ulama mazhab Syafie seperti Al-Muzani dan lain-lain 
menyatakan tidak perlu niat kerana tidak dinukilkan daripada Rasulullah sallallahu 
'alaihi wa sallam. 

3- Al-Muwalat (Berturut-turut). Ini kerana dua solat itu dikira satu solat. 

Syarat-syarat jika mahu melakukan jama' takhir 

> Hanya terdapat satu syarat untuk jama' takhir iaitu seseorang mestilah telah berniat 
untuk melakukan jama' takhir pada waktu solat yang pertama. Ini untuk membezakan 
mereka yang memang mahu melakukan jama' dengan mereka yang lalai sehingga lupa 
solat pada waktunya. 

> Adapun syarat-syarat lain dalam jama' taqdim hanyalah sunat dalam jama' takhir. 

SolatJama' Kerana Hujan 

Berdasarkan riwayat Ibnu 'Abbas di atas, ia menunjukkan bahawa hujan merupakan salah satu 

sebab dibolehkan menjama'kan solat. 

> Imam al-Syafie dan ulama-ulama mazhab Syafie menyatakan bahawa boleh dijama'kan 
zuhur dan asar, maghrib dan isya' kerana hujan tidak kira hujan itu lebat atau tidak 
lebat. 

> Majoriti ulama mazhab Syafie menyatakan bahawa jika salji atau cuaca yang terlalu 
sejuk menyebabkan pakaian akan basah, maka dibenarkan juga jama' sebagaimana 
hujan. 

> Solat jama' kerana hujan ini hanya dibenarkan untuk mereka yang mendirikan solat di 
masjid pada waktu yang pertama dan berazam untuk melakukan solat di masjid juga 
pada waktu kedua yang mana dia akan basah apabila berulang alik ke masjid kerana 
hujan. 

> Adapun sesiapa yang solat di rumah, ataupun masjid berada di pintu rumahnya sehingga 
tidak perlu menempuh hujan, atau seorang lelaki yang solat di masjid tetapi 
bersendirian; tidak boleh jama' menurut pendapat paling kuat dalam mazhab Syafie. Ini 
kerana jama' tersebut dibenarkan kerana kesusahan untuk mendirikan solat jemaah 
pada waktu kedua di masjid. 

> Jama' yang dibenarkan hanyalah jama' taqdim menurut mazhab Syafie. 

> Syarat-syarat jama'nya sama seperti jama' taqdim ketika musafir dan ditambah 1 syarat 
iaitu hendaklah hujan ketika memulakan kedua-dua solat. 

Perbandingan mazhab berkaitan jama' kerana hujan 

> Mazhab Syafie membenarkannya sebagaimana telah disebutkan. Ini juga pendapat Abu 
Tsaur. 

> Abu Hanifah, Al-Muzani: Tidak boleh. 

> Malik, Ahmad: Hanya boleh untuk Maghrib dan Isya'. 

Bolehkah menjama'kan solat selain daripada hujan dan musafir 

> Di sisi Imam Al-Syafie dan pendapat yang masyhur dalam mazhab Syafie ialah tidak 
boleh jama' kecuali untuk safar dan hujan. 

> Sebahagian ulama mazhab Al-Syafie seperti Al-Khattabi, Al-Qadhi Hussain membenarkan 
jama' apabila ada keuzuran seperti sakit. Kata Imam An-Nawawi pendapat ini sangat 
kuat. 

> Imam Malik dan Ahmad turut membenarkan jama' apabila ada keuzuran. Mereka yang 
membenarkan jama' untuk selain hujan dan musafir berdalilkan hadis Ibnu 'Abbas yang 
menyebutkan baginda sallallahu 'alaihi wa sallam menjama'kan solat bukan kerana 
hujan, bukan kerana takut dan bukan kerana musafir. 

> Mereka yang membenarkan berhujah bahawa keperluan untuk membolehkan jama' 
bagi orang yang sakit lebih kuat daripada keperluan membolehkan jama' disebabkan 
hujan. 

Ulama mazhab Syafie pula berhujah bahawa baginda sallallahu 'alaihi wa sallam pernah 
jatuh sakit tetapi tidak dinukilkan satu pun hadis baginda sallallahu 'alaihi wa sallam 
menjama'kan solat baginda. 

Bolehkah jama' ketika mukim dalam keadaan sihat tanpa rasa takut bukan jua 
hujan ? 

Di sisi majoriti ulama tidak boleh. Ini pendapat mazhab Syafie, Abu Hanifah, Malik dan Ahmad. 
Ibnu Sirin membenarkannya apabila ada hajat dan tidak menjadikannya kebiasaan. 


Istihadah 

Orang yang istihadhah dan kencing tidak lawas mempunyai hukum yang sama. 

'Aisyah radiallahu 'anha menceritakan: Fatimah bte Abu Hubaisy datang kepada Nabi sallallahu 
'alaihi wasallam dan bertanya: Ya Rasulullah, aku perempuan yang sentiasa haidh dan tidak 
pernah suci. Adakah aku perlu meninggalkan solat? Baginda sallallahu 'alaihi wasallam 
menjawab: Tidak, sesungguhnya ia merupakan (darah) daripada urat, la bukan haidh. Apabila 
engkau mengalami haidh, tinggalkanlah solat. Apabila telah selesai haidh, basuhlah darah 
daripada diri mu, dan solatlah. Urwah berkata: Kemudian berwudhu'lah untuk setiap solat 
apabila masuknya waktu. [Sahih al-Bukhari, Kitab al-Wudhu, hadis no: 223] 

Hamnah bte Jahsy berkata: Aku mengalami haidh yang sangat banyak. Aku pergi berjumpa 
dengan Nabi sallallahu 'alaihi wasallam lalu meminta fatwa dan menceritakan apa yang berlaku. 
Ketika itu baginda berada di rumah saudaraku Zainab bte Jahsy. Aku pun berkata: Ya Rasulullah, 
sesungguhnya aku mengalami haidh yang sangat banyak. Apa yang akan engkau suruh aku 
lakukan? Sesungguhnya hal ini telah menghalang aku daripada puasa dan solat. 

Pakailah kain kapas, ia akan menghalang darah itu. Hamnah menjawab: Darah itu lebih banyak 
daripada itu. Baginda menjawab: Maka ketatkan ia. Hamnah menjawab: Darah itu lebih banyak 
daripada itu. Baginda menjawab: Gunakan kain. Hambag berkata: Darah itu lebih banyak 
daripada itu, ia banyak keluar. Nabi sallallahu 'alaihi wasallam pun berkata: Aku menyuruh 
engkau melakukan dengan memilih antara dua cara. Mana sahaja yang engkau lakukan, maka ia 
cukup untuk engkau. Engkau lebih tahu mana satu yang engkau mampu lakukan. 

Baginda berkata: la merupakan pukulan daripada syaitan. Engkau haidhlah selama enam atau 
tujuh hari, yang mana ia pada ilmu Allah. Kemudian mandilah. Apabila engkau mendapati 
engkau telah suci, solatlah selama dua puluh empat atau dua puluh tiga hari, berpuasa dan 
solatlah. Sesungguhnya ia sah. Begitulah lakukan sebagaimana yang dilakukan oleh wanita yang 
haidh ketika mereka haidh, dan suci ketika mereka suci. 

Apabila engkau mampu untuk melambatkan Zuhur dan mencepatkan Asar, kemudian mandi 
ketika engkau telah suci, maka dirikanlah solat Zuhur dan Asar bersama-sama. Kemudian 
lambatkan solat Maghrib dan segerakan solat Isya', kemudian engkau mandi dan mendirikan 
dua solat ini bersama-sama. Lakukanlah hal ini, dan mandilah ketika hendak solat Subuh, dan 
solatlah. Begitulah, lakukan hal ini dan puasalah apabila kau mampu melakukannya. Baginda 
berkata: la merupakan cara yang lebih aku sukai daripada dua cara yang ada. [Sunan at-Tirmizi, 
Kitab at-Taharah, hadis no: 118] 

Daripada hadis di atas diketahui bahawa tatacara bersuci dan solat orang yang mempunyai 
penyakit istihadah, kencing tidak lawas dan sebagainya ialah: 

> Membersihkan kemaluan setiap kali hendak solat. Menukar seluar dalam atau 
membersihkannya. 

> Memakai pad atau kapas atau sebagainya untuk menghalang darah daripada keluar. 

> Berwudhu dan tidak perlu mengendahkan sebarang darah atau najis yang keluar selepas 
berwudhu dan ketika solat. 

> Semua di atas dilakukan setiap kali mahu mendirikan solat fardhu. Satu wudhu itu boleh 
digunakan untuk satu solat fardhu dan banyak solat sunat dalam tempoh waktu itu 
menurut mazhab Syafie. 

> Boleh menjama'kan solat kerana kesukaran untuk membersihkan kemaluan setiap kali 
solat sebagaimana dalam hadis di atas. Ini merupakan pendapat mazhab Ahmad. 

> Wudhu ini juga sah untuk digunakan untuk menyentuh al-Quran dan sebagainya. 

Solat Ketika Sakit 

Daripada 'Imran Bin Husain radiallahu 'anhu bahawa: Aku mengalami sakit buasir, lalu aku 
bertanya kepada Rasulullah Sallallahu 'Alaihi Wassalam tentang solat. Maka jawab Baginda 
Sallallahu 'Alaihi Wassalam: Solatlah dengan berdiri, jika tidak mampu, hendaklah dengan duduk, 
jika tidak mampu, hendaklah dengan berbaring di atas sisi. [Sahih al-Bukhari, Kitab al-Jumu'ah, 
hadis no: 1056] 

> Ulama telah sepakat/ijma' bahawa mereka yang tidak mampu berdiri dalam solat fardhu 
dibolehkan untuk solat dalam keadaan duduk. Solat tersebut sah dan tidak perlu diulangi. 

> Solatnya dalam keadaan duduk itu tidak akan mengurangkan pahalanya sebagaimana dia 
solat dalam keadaan berdiri. 

> Sakit yang diambil kira ialah sakit yang benar-benar serius tidak boleh berdiri. Begitu juga 
jika seseorang berdiri akan membuatkan sakitnya bertambah teruk, atau takut sampan 
akan tenggelam, atau pitam. 

> Tiada cara yang khusus untuk solat duduk kerana keuzuran. Akan tetapi di sisi pendapat 
paling kuat dalam mazhab Syafie, duduk yang menggantikan berdiri itu, digalakkan duduk 
secara iftirasy. Ini juga pendapat Abu Hanifah dan Zufar. Sebahagian ulama menggalakkan 
duduk bersila. Ini pendapat Malik, At-Tsauri, Al-Laith, Ahmad, lshaq dan lain-lain. 

> Untuk ruku' pula, hendaklah mereka yang solat duduk menundukkan badan sehingga dahi 
selari dengan kedua lututnya. Yang paling sempurna adalah dia menundukkan badan 
sehingga dahi selari dengan tempat sujud. 

> Adapun untuk sujud pula adalah seperti sujud mereka yang solat berdiri. 


26 



> Jika dia tidak mampu ruku' dan sujud seperti disebutkan, hendaklah dia membongkokkan 
badan sekadar paras yang dia mampu. Jika tidak mampu jua, cukuplah sekadar dia 
berisyarat. 

Ini berdasarkan hadis nabi sallallahu 'alaihi wa sallam: 






IjJli j. a 


f >> 

H f" 




li-li 


J* 


lili 


Apabila aku melarang kalian daripada sesuatu, jauhilah ia. Apabila aku menyuruh kalian 
dengan satu arahan, lakukanlah ia semampu kalian. [Sahih al-Bukhari, Kitab al-l'tisom bi 
al-Quran wa al-Sunnah, hadis no: 7288]. 

Solat Hormat Waktu 

Antara masalah yang sering dihadapi pesakit terutama yang terlantar di hospital, tidak dapat 
bangun, atau yang bersendirian di rumah dan tiada orang membantu ialah: 

o Tidak dapat bersuci sama ada dengan tayamum mahupun wudhu. 

o Pakaian atau tempat solat mempunyai najis dan tidak mampu 
membersihkannya. 

o Tidak dapat menghadap kiblat kerana tidak mampu bergerak. 

Menurut pendapat yang kuat dalam mazhab Syafie, kesemua ini mewajibkan seseorang untuk 
menunaikan solat hormat waktu. Kemudian mereka wajib menunaikan semula solat tersebut 
apabila sudah mampu melaksanakannya. Sebahagian ulama mazhab Syafie berpendapat tidak 
perlu diulang solat tersebut kerana solat itu sah. Ini juga pendapat mazhab Ahmad. 

Cara Solat Orang Sakit (Ringkasan daripada tulisan Shaikh Muhammad bin Soleh al- 
Uthaimin 

1) Orang sakit wajib melakukan solat fardu dengan keadaan berdiri meskipun dalam keadaan 
bongkok, bersandar mahupun bertongkat 

2) Jika tidak mampu melakukannya dengan keadaan berdiri, maka solatlah dengan posisi duduk. 
Duduk boleh dilakukan dengan cara duduk bersila mahupun duduk seperti duduk iftirasy 

3) Jika tidak mampu duduk, maka solatlah sambil berbaring menghadap kiblat dengan berbaring 
di atas sisi kanan dan ini lebih afdhal daripada berbaring di atas sisi kiri. Jika tidak mampu untuk 
menghadap kiblat maka solatlah sesuai dengan arah posisinya dan tidak perlu diulang. 

4) Jika tidak mampu berbaring di sisi tubuh, maka solatlah menelentang, kedua kakinya diarahkan 
ke arah kiblat dan lebih afdhal kepalanya diangkat sedikit untuk mengarahkan ke kiblat. Jika 
kakinya tidak mampu diarahkan ke arah kiblat maka solatlah sesuai dengan posisinya dan tidak 
perlu diulang. 

5) Orang sakit dalam melaksanakan solat hendaklah ruku' dan sujud, jika tidak mampu maka 
mengisyaratkannya dengan kepala (menundukkan). Maka dia menjadikan isyarat sujud lebih 

rendah daripada ruku. Jika dia mampu untuk melaksanakan ruku' saja tanpa sujud maka dia ruku' 
di waktu ruku' adapun sujud diisyaratkan dengan menundukkan kepala. Jika dia mampu untuk 
melaksanakan sujud saja tanpa ruku' maka dia sujud di waktu sujud adapun ruku' diisyaratkan 
dengan menundukkan kepala. 

6) Jika tidak mampu untuk mengisyaratkan dengan kepala pada waktu ruku dan sujud, maka 
mengisyaratkannya dengan mata. Caranya; dengan memejamkan sekejap jika melakukan ruku' 
dan kalau sujud mata dipejamkan lebih lama. 

7) Jika tidak mampu mengisyaratkan dengan kepala dan mata, maka solatlah dengan hatinya. 
Maka dia meniatkan ruku sujud, berdiri, duduk, dengan hatinya. Dan setiap orang sesuai dengan 
apa yang dia niatkan. 

8) Orang sakit hendaklah melakukan setiap solat tepat pada waktunya, sesuai dengan 
kemampuannya yang telah diterangkan di atas tadi. Dan tidak boleh mengakhirkannya sampai 
keluar waktu. 

9) Jika melaksanakan setiap solat tepat pada waktunya memberatkannya, maka boleh menjama' 
antara Zohor dan Asar, Maghrib dan Isya' dengan jama' takdim atau jama' takhir bergantung 
kepada keadaan yang sesuai dengan dirinya 

Solat Jemaah 

Terdapat banyak dalil-dalil yang sahih yang menunjukkan pensyariatan solat jemaah. Ulama Islam 
bersepakat bahawa ia adalah perkara yang disyariatkan. Akan tetapi mereka berbeza pendapat 
dalam menentukan hukumnya sama ada fardhu 'ain, fardhu kifayah, atau sunat. 


Hukum Solat Jemaah 

Ulama berbeza pendapat dalam menentukan hukum solat berjemaah bagi lelaki. Imam an- 
Nawawi menyatakan bahawa dalam mazhab Syafie, terdapat tiga pendapat berkaitan hukum 
solat jemaah bagi lelaki. 

Ada ulama mazhab Syafie yang berpendapat ia adalah fardhu kifayah, ada yang berpendapat ia 
adalah sunat muakkad dan makruh meninggalkannya, dan ada pula yang berpendapat ia adalah 
fardhu ain akan tetapi ia bukan syarat sah solat. Akan tetapi pendapat yang sahih menurut 
mazhab Syafie adalah fardhu kifayah. 

Apakah maksud hukumnya fardhu kifayah? la bermaksud apabila penduduk sesuatu tempat 
secara total tidak mendirikannya sehingga luput syiar solat jemaah ini daripada masyarakat maka 
pemerintah mempunyai hak untuk memerangi mereka. 

Di sisi mazhab Syafie, hukum solat jemaah bagi wanita adalah mustahab (digalakkan/sunat) dan 
bukannya fardhu ain atau fardhu kifayah. 

Perbandingan pendapat antara mazhab: 

> Fardhu kifayah: Mazhab Syafie dan sekelompok ulama yang lain. 

> Fardhu 'ain tetapi bukan syarat sah solat: Atho', Al-Awzaie', Ahmad, Abu Tsaur, Ibn al- 
Munzir, Ibn Khuzaimah. 

> Fardhu 'ain dan syarat sah solat: Daud az-Zahiri, sebahagian ulama mazhab Hanbali. 

> Sunat muakkad: Majoriti ulama. 


Dalil-dalil setiap pendapat 
Hujah la Adalah Fardhu ain 

Daripada Abu Hurairah radiallahu 'anhu, Nabi sallallahu 'alaihi wa sallam bersabda: 




Tiada solat yang lebih berat ke atas kaum munafiq daripada solat Subuh dan 'Isya'. Seandainya 
mereka tahu apa yang ada pada kedua solat tersebut, nescaya mereka akan datang kepadanya 
walau dengan merangkak. Sesungguhnya aku berazam agar muazzin melaungkan iqamah, 
kemudian aku mengarahkan seorang lelaki untuk mengimami manusia. Kemudian aku akan 
menyalakan api lalu aku membakar (rumah) sesiapa yang tidak keluar menunaikan solat. 

[Sahih al-Bukhari, Kitab al-Azan, Bab Fadhl al-'lsya' fi al-Jama'ah, hadis no: 657]. 


'Abdullah bin Mas'ud radiallahu 'anhu berkata: 

Aku telah melihat di zaman kami yang mana tiada seorang pun yang akan meninggalkan solat 
(jemaah) kecuali orang munafiq yang dikenali kemunafiqannya atau orang yang sakit. Orang yang 
sakit akan berjalan dengan dipimpin dua orang lain sehingga dapat menghadiri solat (jemaah). 
Sesungguhnya Rasulullah sallallahu 'alaihi wasallam telah mengajar kepada kami jalan kebenaran. 
Sesungguhnya antara jalan kebenaran itu itu solat di masjid yang dilaungkan azan padanya. 


Dalam riwayat seterusnya disebutkan: 

Seandainya kalian mendirikan solat (fardhu) di rumah-rumah kalian sebagaimana orang yang 
tidak hadir solat jemaah lalu solat dirumahnya, nescaya kalian akan meninggalkan sunnah nabi 
kalian. Seandainya kalian meninggalkan sunnah nabi kalian, kalian akan sesat. 

Tidaklah seseorang itu bersuci dan memperbaguskan bersucinya (iaitu wudhu) kemudian dia pergi 
ke salah satu masjid yang ada, melainkan Allah akan merekodkan untuk setiap langkahnya itu satu 
kebaikan dan meninggikan darjatnya dengan kebaikan itu, dan menghapuskan pula daripada 
orang itu satu kejahatan. 


[Sahih Muslim, Kitab al-Masajid wa Mawadhi' as-Solat, Bab Solat al-Jama'ah min Sunan al-Huda, 
no: 654] 

Abu Hurairah radiallahu 'anhu berkata: Seorang lelaki buta datang kepada Nabi sallallahu 'alaihi 
wa sallam lalu berkata: Ya Rasulullah, sesungguhnya aku tidak mempunyai orang yang akan 
membantu ku untuk ke masjid. Beliau meminta agar Rasulullah sallallahu 'alaihi wa sallam 
memberikan rukhsah kepadanya untuk solat di rumahnya. Lalu baginda pun memberikan rukhsah 


30 



tersebut. Ketika lelaki itu beredar, baginda memanggilnya lalu bertanya: Adakah engkau 
mendengar seruan azan? Beliau menjawab: Ya. Lalu baginda berkata: Jika begitu, sahutlah seruan 
itu. 


[Sahih Muslim, Kitab al-Masajid wa Mawadhi' as-Solat, Bab Yajib Ityan al-Masjid 'ala Man Sami'a 
al-Nida', hadis no: 653]. 

Dalil-dalil di atas menunjukkan bahawa solat jemaah adalah fardhu ain kerana: 

• Nabi sallallahu 'alaihi wa sallam mahu membakar rumah orang yang tidak hadir solat 
jemaah. 


• Meninggalkan jemaah adalah ciri munafiq. 

• Nabi sallallahu 'alaihi wa sallam tidak memberikan rukhsah kepada lelaki buta. 

Hujah la Bukan Fardhu 'Ain 

Daripada 'Abdullah bin 'Umar radiallahu 'anhuma, Nabi sallallahu 'alaihi wa sallam bersabda: 




JjLSl 1 4pL*SM 


Solat jemaah lebih afdhal daripada solat sendirian sebanyak 27 darjat. [Sahih Muslim, Kitab al- 
Masajid wa Mawadhi' as-Solat, Bab Fadhl Solat al-Jama'ah..., hadis no: 650]. 


Dalam riwayat daripada Abu Hurairah radiallahu 'anhu, Nabi sallallahu 'alaihi wa sallam bersabda: 


Solat berjemaah lebih afdhal daripada solat salah seorang kalian bersendirian sebanyak 25 darjat. 
[Sahih Muslim, Kitab al-Masajid wa Mawadhi' as-Solat, Bab Fadhl Solat al-Jama'ah..., hadis no: 
649]. 


Ini menunjukkan bahawa solat jemaah tidak wajib kerana dalil di atas menunjukkan bahawa ia 
lebih afdhal sahaja. 

Apakah hujah menunjukkan ia adalah fardhu kifayah? 


Ini berdasarkan riwayat berikut: 

Daripada Malik bin al-Huwairits radiallahu 'anhu, beliau berkata: Kami datang kepada Nabi 
sallallahu 'alaihi wa sallam. . Ketika itu kami adalah anak muda yang mempunyai umur hampir 
sebaya. Kami tinggal bersama baginda selama 20 malam. Kemudian, baginda dapat merasakan 

bahawa kami mula rindu kepada keluarga kami. Baginda pun bertanya kepada kami tentang 
siapakah yang kami tinggalkan untuk menjaga keluarga kami lalu kami pun menceritakannya. 
Baginda adalah seorang yang lembut dan penyayang. Baginda berkata: Pulanglah kepada keluarga 
kalian, ajarlah mereka dan suruhlah mereka (membuat kebaikan). Solatlah sebagaimana kalian 
melihat aku solat. Apabila masuknya waktu solat, hendaklah salah seorang daripada kalian 
mendirikan solat, kemudian hendaklah yang paling tua mengimami kalian. 

[Sahih al-Bukhari, Kitab al-Adab, Bab Rahmah Li an-Nas wa al-Bahaim, hadis no: 6008]. 


Daripada Abu ad-Darda' radiallahu 'anhu, Nabi sallallahu 'alaihi wa sallam bersabda: 

Tidaklah ada tiga orang di sebuah kampung atau padang pasir yang tidak didirikan di situ solat 
(jemaah) kecuali mereka pasti akan dikuasai syaitan. Hendaklah kalian berjemaah. Sesungguhnya 
seriga memakan kambing yang sendirian. [Sunan Abi Daud, Kitab as-Solat, Bab Fi at-Tasydid Fi 
Tarki al-Jama'ah, hadis no: 547]. 


Jumlah minima mendapat pahala jemaah 

Jumlah minimanya adalah 2 orang iaitu 1 orang imam dan 1 orang makmum. Tiada khilaf dalam 
bab ini. Akan tetapi tidak boleh 1 orang lelaki berjemaah dengan 1 orang wanita bukan mahram 
kerana itu termasuk khulwah yang terlarang. 

Adakah boleh lelaki solat jemaah selain daripada di masjid? 

Boleh, akan tetapi lebih afdhal di masjid kerana terdapat dalil-dalil menunjukkan kelebihan ke 
masjid. Ini juga kerana ia akan menzahirkan syiar Islam. 


Adakah wanita afdhal ke masjid? 

Solatnya wanita di rumah lebih afdhal daripada di masjid. Ini berdasarkan hadis berikut: 

Daripada Ibnu 'Umar radiallahu 'anhu, Rasulullah sallallahu 'alaihi wa sallam bersabda: Janganlah 
kalian menghalang wanita kalian daripada pergi ke masjid. Akan tetapi rumah mereka lebih baik 
untuk mereka. [Sunan Abi Daud, Kitab as-Solat, Bab Ma Jaa Fi Khuruj an-Nisa' lla al-Masjid, hadis 
no: 567]. 

Di sisi mazhab Syafie, makruh wanita yang muda untuk ke masjid. Akan tetapi sebahagian ulama 
seperti Ibnu Hazm dan dipersetujui oleh Shaikh Mustafa al-'Adawiy tidak bersetuju kerana tiada 
dalil untuk memakruhkan wanita muda ke masjid. 

Oleh itu, di sisi mazhab Syafie adalah mustahab/digalakkan untuk suami atau bapa membenarkan 
ahli keluarga yang perempuan ke masjid apabila mereka meminta izin dengan syarat mereka pergi 
dalam keadaan patuh syariat. Sebahagian ulama seperti Ibnu Hazm dan dirajihkan pula oleh 

Shaikh Mustafa al-Adawiy dalam Jami' Ahkam an-Nisa berpendapat wajib suami mengizinkan 
isteri ke masjid apabila si isteri meminta izin dan dia dalam keadaan patuh syariat. 


Suami atau bapa berhak menghalang wanita daripada ke masjid apabila dia keluar dalam keadaan 
tidak menutup aurat, berwangi-wangian, tabarruj atau apa-apa yang melanggar syariat. 

Zainab radiallahu 'anha yang merupakan isteri kepada 'Abdullah bin Mas'ud radiallahu 'anhu 
berkata: Rasulullah sallallahu 'alaihi wasallam berkata kepada kami: Apabila salah seorang 
daripada kalian pergi ke masjid, janganlah dia memakai wangian [Sahih Muslim, Kitab as-Solat, 
hadis no: 679] 

Abu Hurairah radiallahu 'anhu meriwayatkan Rasulullah sallallahu 'alaihi wasallam bersabda: 
Janganlah kalian menghalang hamba-hamba wanita Allah daripada pergi ke masjid-masjid Allah. 
Akan tetapi hendaklah mereka keluar tanpa memakai wangian [Sunan Abi Daud, Kitab as-Solat, 
hadis no: 477] 

Makmum perlu berniat jemaah 

> Untuk mendapatkan pahala berjemaah. Seseorang perlulah berniat untuk menjadi 
makmum bagi membolehkan dia mengikut solat seseorang. 

> Niat ini hendaklah wujud sejak dia memulakan solat iaitu ketika takbiratul ihram. 
Seandainya dia tidak berniat melakukan solat jemaah tetapi dia solat dengan mengikut 
solat orang lain, maka solatnya terbatal. 

> Begitu juga terbatalnya solat seseorang apabila dia menjadikan seorang makmum sebagai 
imam. Ulama bersepakat dalam hal ini. 

> Hendaklah seorang imam itu berniat menjadi imam. Jika dia tidak berniat solat jemaah 
atau menjadi imam, solatnya sah dan solat makmum yang mengikutnya tadi turut sah. 
Akan tetapi si imam hanya memperolehi ganjaran solat sendirian. 

Perbandingan pendapat ulama berkaitan niat: 

> Niat imam untuk solat jemaah atau menjadi imam bukanlah syarat sahnya jemaah itu. Ini 
merupakan pendapat mazhab Syafie, Malik, salah satu riwayat Ahmad dan selain mereka. 

> Wajib niat untuk menjadi imam: Ini merupakan pendapat Al-Awzai'e, At-Tsauri, lshaq dan 
salah satu riwayat Ahmad. 

> Jika dia solat bersama lelaki sahaja, tidak wajib niat menjadi imam. Jika solat bersama 
wanita, maka wajib niat menjadi imam. Ini pendapat Abu Hanifah. 

Perlukah tergesa-gesa jika imam sudah takbiratul ihram. 

> Adalah digalakkan untuk kita hadir awal ke masjid sebelum iqamah dilaungkan agar kita 
dapat memelihara takbiratul ihram bersama imam. Berusaha mendapatkan takbiratul 
ihram bersama imam ini dapat dilihat daripada kesungguhan generasi salaf. 

> Akan tetapi jika kita terlewat dan ditakuti terlepas takbiratul ihram bersama imam, ulama 
berbeza pendapat sama ada kita perlu tergesa-gesa atau kekal berjalan dengan tenang. 

Dalil di bawah menunjukkan bahawa kita tetap perlu kekal bergerak dengan tenang walaupun 
imam sudah memulakan solat. 

Abu Qatadah radiallahu 'anhu berkata: Ketika kami sedang solat bersama Nabi sallallahu 'alaihi 
wasallam, kami mendengar bunyi bising orang ramai. Selesai sahaja solat, baginda bertanya; Apa 
hal kalian? Mereka menjawab: Kami tergesa-gesa untuk solat. Baginda bersabda: Jangan lakukan 
begitu. Apabila kalian datang mendirikan solat, hendaklah dalam keadaan tenang. Apa yang kalian 
sempat, solatlah, apa yang terlepas, sempurnakan [Sahih al-Bukhari, Kitab al-Azan, hadis no: 602] 

> Di sisi mazhab Syafie, hendaklah bertenang dan tidak tergesa-gesa tidak kira dalam 
keadaan takut terlepas takbiratul ihram atau tidak. Ini juga pendapat majoriti ulama. 

> Sebahagian generasi salaf pula seperti 'Abdullah bin Mas'ud, Ibn 'Umar, Al-Aswad bin 
Yazid dan ulama seterusnya seperti lshaq bin Rahawiah berpendapat jika takut terlepas 
takbiratul ihram hendaklah bersegera bergerak ke tempat solat. 

Jika masjid tiada imam 

> Jika telah masuk waktu solat, dan imam masih belum kelihatan di masjid. Menurut 
mazhab Syafie, ia bergantung kepada jenis masjid tersebut. Jika masjid tersebut memang 
tidak memiliki imam rawatib, maka salah seorang jemaah yang hadir hendaklah ke depan 
untuk mengimami solat. 

> Jika masjid tersebut memiliki imam rawatib dan rumah imam rawatib dekat dengan 
masjid. Hendaklah diutus seseorang untuk memanggil imam tersebut ke masjid atau 
meminta izinnya agar mereka boleh memulakan solat jemaah dengan orang lain. 

> Jika rumah imam rawatib itu jauh atau tidak diketahui di mana, akan tetapi diketahui 
bahawa imam tersebut tidak kisah jika ada orang lain yang mengimami solat, maka 
hendaklah salah seorang jemaah yang ada ke depan mengimami solat. 

> Jika ditakuti timbulnya fitnah jika solat diimami oleh orang lain, maka hendaklah 
menunggu kehadiran imam rawatib. Jika telah lama menunggu dan ditakuti tamatnya 
waktu solat, maka hendaklah salah seorang jemaah mengimami solat tersebut. 


34 



Perlukah imam menunggu jemaah menjadi ramai? 

Di sisi mazhab Syafie, jika imam telah hadir dan telah hadir beberapa orang jemaah, maka tidak 
perlu menunggu kehadiran jemaah yang lain. Ini kerana solat berjemaah di awal waktu dengan 
jemaah yang sedikit lebih afdhal daripada solat berjemaah di akhir waktu dengan jemaah yang 
ramai. 

Jika iqamah dilaungkan ketika sedang mendirikan solat sunat, apakah yang perlu 
dilakukan? 

Di sisi mazhab Syafie; jika diyakini tidak akan terlepas solat jemaah, maka hendaklah dia 
menyempurnakan solat sunat tersebut. Jika ditakuti terlepas solat jemaah, hendaklah dia 
menamatkan solat sunat tersebut dengan memberi salam. 

Jika sedang mendirikan solat fardhu bersendirian, tiba-tiba kelihatan ada kumpulan 
sedang menunaikan solat secara berjemaah. 

> Jika seseorang sedang solat fardhu secara bersendirian, tiba-tiba dia melihat ada orang 
yang sedang berjemaah atau baru mahu mula berjemaah, maka dia digalakkan untuk 
menyempurnakan solat tadi sebanyak dua rakaat kemudian memberi salam. Solat itu 
dikira solat sunat. Kemudian dia hendaklah menyertai jemaah tadi lalu mendirikan solat 
fardhu secara berjemaah. 

> Akan tetapi jika baki rakaatnya kurang daripada dua rakaat, hendaklah dia 
menyempurnakan solat fardhu itu. Kemudian digalakkan untuknya menyertai jemaah 
tadi. Solatnya yang kedua dikira solat sunat. 

> Dia juga boleh terus masuk ke dalam jemaah dengan berniat untuk berjemaah tanpa 
menghentikan solat tadi lalu menyempurnakan solat fardhunya secara berjemaah. Akan 
tetapi cara ini makruh di sisi mazhab Syafie. Adakah solatnya sah jika melakukan cara ini? 
Di sisi mazhab Malik dan Abu Hanifah solat ini tidak sah. Di sisi pendapat yang masyhur 
dalam mazhab Syafie pula, solat ini sah akan tetapi makruh. 

Bagaimana jika rakaat imam kurang daripada rakaat makmum? 

> Ini sering berlaku ketika solat terawih di mana imam sedang mendirikan solat terawih 
manakala makmum mahu mendirikan solat Isya', maka makmum boleh mengikut imam 
tersebut. Apabila imam memberi salam hendaklah dia bangun menyempurnakan lagi dua 
rakaat secara bersendirian. 

> Makmum tadi juga boleh juga berniat menyempurnakan baki dua rakaat tadi bersama 
imam apabila imam tadi sudah bangun takbiratul ihram untuk 2 rakaat seterusnya solat 
terawih. Menurut pendapat yang paling sahih dalam mazhab Syafie, solat ini sah. 

Bagaimana jika rakaat imam lebih banyak daripada makmum? 

Jika seorang makmum telah selesai solatnya lebih awal daripada imam, maka makmum tersebut 
tidak boleh untuk bangun mengikut imam pada rakaat selebihnya kerana itu dikira menambah 
rakaat dengan sengaja. Makmum tersebut mempunyai dua pilihan: 

1- Berniat mufaraqah iaitu berniat untuk meninggalkan jemaah dan menyempurnakan solat 
sendirian. Solatnya sah tanpa khilaf. 

2- Makmum itu juga boleh duduk melakukan tasyahud akhir, kemudian membanyakkan doa 
sambil menunggu untuk imam menyempurnakan solatnya. Kemudian dia menamatkan 
solat tersebut bersama imam. 

Tidak boleh mendirikan solat sunat apabila iqamah telah dilaungkan. 

Daripada Abu Hurairah radiallahu 'anhu, Nabi sallallahu 'alaihi wa sallam bersabda: Apabila telah 
dilaungkan iqamah. Tidak ada solat kecuali solat fardhu. [Sahih Muslim, Kitab Solat al-Musafirin 
wa Qasriha, Bab Karahah al-Syuru' Fi Nafilah Ba'da Syuru' al-Muazzin, hadis no: 710] 

> Di sisi mazhab Syafie, makruh untuk seseorang mendirikan solat sunat apabila solat 
fardhu sudah bermula. Ini berdasarkan keumuman hadis ini. 

> Sebahagian ulama memberikan pengecualian untuk solat sunat fajar. Mereka 
membenarkan seseorang yang belum solat sunat lalu mendapati imam sedang solat 
Subuh, mereka boleh menunaikan solat sunat fajar di luar masjid. Kemudian masuk ke 
masjid untuk solat Subuh bersama imam. Ini merupakan pendapat 'Abdullah bin Mas'ud, 
Masruq, Makhul, Al-Hasan, dan lain-lain. Imam Malik pula mensyaratkan ia boleh 
dilakukan apabila tidak takut terlepas satu rakaat bersama imam. Sebahagian ulama pula 
menyatakan ia boleh dilakukan apabila yakin masih sempat solat berjemaah bersama 
imam. Ini pendapat Abu Hanifah, Al-Awzaie, dan Sa'id bin 'Abdul Aziz. 

Adakah makmum yang masbuq digalakkan membaca doa istiftah? 

Apabila seorang makmum terlewat masuk jemaah atau masbuq dan dia mendapati imam sedang 
membaca surah. Hendaklah dia terus membaca surah al-Fatihah tanpa doa istiftah dan taawuz 
kerana ditakuti imam telah ruku' tanpa dia sempat menghabiskan fatihahnya. Seandainya pada 
keyakinannya bahawa dia masih sempat menghabiskan fatihah walau membaca doa istiftah, 
maka digalakkannya membaca doa istiftah. 

Bagaimana jika makmum masbuq tidak sempat menghabiskan bacaan al-Fatihah? 
Seandainya dia tidak membaca bacaan lain selain al-Fatihah akan tetapi tetap tidak sempat 
menghabiskannya, maka hendaklah dia ruku' bersama imam dan gugurlah kewajipan Al-Fatihah 
ke atasnya. 

Seandainya dia tidak sempat membaca al-Fatihah kerana sebelum itu dia membaca doa istiftah, 
maka hendaklah dia menyempurnakan bacaan al-Fatihahnya sebelum ruku'. 

Bagaimana jika masbuq ketika imam sedang ruku'? 

> Apabila seorang makmum masbuq mendapati imam sedang ruku', hendaklah dia 
melakukan takbiratul ihram dalam keadaan berdiri. Kemudian dia terus melafazkan takbir 
intiqal dan ruku'. Jika dia melafazkan takbiratul ihram dalam keadaan bukan berdiri, maka 

tidak sah solat fardhunya tanpa khilaf, begitu juga solat sunat menurut pendapat yang 
paling kuat. 

> Menurut mazhab Malik, jika seorang makmum masbuq mendapati imam sedang ruku', 
lalu makmum masbuq itu melakukan takbiratul ihram dalam keadaan ruku', maka sah 
solat fardhunya. 

> Seandainya seseorang hanya melafazkan takbiratul ihram sahaja dan tidak bertakbir 
untuk ruku', maka sah solatnya. 

Bilakah makmum masbuq dikira mendapat rakaat? 

> Menurut mazhab Syafie, makmum yang masbuq dikira mendapat rakaat apabila dia 
sempat ruku' dengan sempurna sebelum imam bangun daripada ruku', maka dia 
mendapat rakaat tersebut. 

> Jumhur ulama menyatakan makmum masbuq mendapat rakaat apabila sempat ruku' 
bersama imam. Zufar pula berpendapat rakaat diperolehi apabila sempat l'tidal bersama 
imam. 

> Sebahagian ulama berkata rakaat hanya dikira apabila dapat membaca al-Fatihah. Ini 
merupakan pendapat Imam al-Bukhari, Ibn Hazm, Taqiuddin as-Subki daripada mazhab 
Syafie, al-Syaukani. Ini kerana al-Fatihah merupakan rukun solat. [Rujuk Sahih Fiqh as- 
Sunnah]. 


Apakah yang dikira sebagai rakaat pertama makmum masbuq? 

> Ulama berbeza pendapat dalam hal ini. Adakah rakaat yang awal yang sempat makmum 
bersama imam dikira rakaat pertamanya, atau ia dikira rakaat imam tersebut. 

> Contoh, seorang makmum masbuq masuk ke solat isya' ketika imam sudah rakaat ketiga. 
Di sisi mazhab Syafie, rakaat ketiga imam ini adalah rakaat pertama makmum. Selesai 
imam memberi salam, makmum ini bangun ke rakaat ketiganya. Ini merupakan pendapat 
mazhab Syafie, Sa'id bin al-Musayyib, Al-Hasan Al-Basri, 'Atho' dan lain-lain. 

> Abu Hanifah, Malik, At-Tsauri dan Ahmad pula berpendapat bahawa apa yang makmum 
masbuq dapat bersama imam itu adalah rakaat-rakaat akhir solatnya seperti rakaat imam, 
manakala rakaat awalnya ialah apa yang luput daripada bersama imam yang mana ia akan 
dilakukan selepas imam memberi salam. 


Mazhab Syafie dan yang sependapat dengannya berhujah dengan hadis berikut: 

Daripada Abu Hurairah radiallahu 'anhu, Nabi sallallahu 'alaihi wa sallam bersabda: Apabila kalian 
mendengar iqamah, berjalanlah ke tempat solat. Hendaklah kalian bertenang dan jangan tergesa- 
gesa. Apabila yang kalian dapat maka solatlah, dan apa yang terluput daripada kalian, 
sempurnakanlah. [Sahih al-Bukhari, Kitab al-Azan, Bab La Yas'a lla as-Solah.., hadis no: 636]. 

Mereka yang berpendapat sebaliknya menggunakan riwayat lain yang berbunyi: 



Apa yang kalian terlepas, gantikanlah ia. [Sunan an-Nasaie, Kitab al-lmamah, Bab al-Sa'y lla as- 
Solat, hadis no: 861]. 

t.u 

Kebanyakan riwayat menggunakan perkataan lydi yang bermaksud sempurnakanlah. 


Bolehkah membuat jemaah kedua di masjid? 

Di sisi mazhab Syafie, ia bergantung kepada keadaan masjid. Jika masjid tersebut mempunyai 
imam rawatib, makruh seseorang membuat jemaah selepas imam rawatib selesai menunaikan 
solat kecuali selepas mendapat keizinan imam tersebut. Ini adalah pendapat jumhur ulama 
seperti Syafie, Malik, Al-Awzaie, Al-Laith, At-Tsauri dan Abu Hanifah. Sebahagian ulama 
berpendapat tidak makruh. Ini pendapat Ahmad, lshaq, Daud dan Ibn al-Munzir. 

Jika masjid itu tidak mempunyai imam rawatib, maka tidak makruh melakukannya. Ini merupakan 
ijma' ulama. 


Digalakkan mengulangi solat agar yang lewat dapat berjemaah 

Jika seseorang telah mendirikan solat fardhu secara berjemaah, kemudian datang seseorang yang 
terlepas jemaah lalu mendirikan solat fardhu secara bersendirian. Digalakkan untuk yang telah 
solat tadi berjemaah dengan yang baru sampai agar dia turut mendapat pahala jemaah. 

Daripada Abu Sa'id al-Khudri radiallahu 'anhu bahawa Rasulullah sallallahu 'alaihi wa sallam 
melihat seorang lelaki solat bersendirian. Lalu baginda sallallahu 'alaihi wa sallam bersabda: 
Adakah ada sesiapa yang mahu bersedekah ke atas lelaki ini lalu mendirikan solat bersamanya? 
[Sunan Abi Daud, Kitab as-Solat, Bab Fi al-Jam' fi al-Masjid marratain, hadis no: 574]. 


Digalakkan mengulangi solat untuk berjemaah jika sebelum itu sudah solatsendirian 

Daripada Yazid bin al-Aswad al-'Amiriy radiallahu 'anhu: Aku pernah menunaikan haji bersama 
Nabi sallallahu 'alaihi wa sallam lalu aku solat Subuh bersama baginda di masjid al-Khaif. Apabila 

baginda telah menunaikan solat tersebut, baginda berpaling dari arah kiblat lalu terlihat dua lelaki 
di belakang jemaah yang tidak solat bersama baginda. Baginda berkata: Bawa mereka kepada ku. 
Mereka dibawa dan mereka berdua dalam keadaan sangat takut. Baginda lalu bertanya: Apakah 
yang menghalang kalian daripada solat bersama kami? Mereka berdua menjawab: Ya Rasulullah, 
sesungguhnya kami telah solat di khemah kami. Baginda bersabda: Jangan lakukan begini. Apabila 
kalian berdua telah solat di tempat kalian, kemudian kalian datang ke masjid bersama jemaah, 
hendaklah kalian solat bersama mereka. Sesungguhnya itu dikira solat sunat untuk kalian. [Jami' 
at-Tirmizi, Kitab as-Solat, Bab Ma Jaa Fi ar-Rajul Yusolli Wahdah Thumma Yudriku al-Jama'ah, 
hadis no: 219, hasan sahih]. 

> Di sisi mazhab Syafie, apabila seseorang telah solat fardhu secara bersendirian kemudian 
dia melihat adanya jemaah, maka disunatkan untuknya mengulangi solat itu secara 
berjemaah. Solat yang kedua itu dikira solat sunat, la umum kepada semua solat fardhu 
5 waktu menurut pendapat yang lebih kuat dalam mazhab Syafie. 

> Jika seseorang telah mendirikan solat secara berjemaah pula, adakah dia masih 
digalakkan mengulanginya secara berjemaah? Terdapat beberapa pendapat dalam 
mazhab Syafie, yang paling benar ialah ia tetap digalakkan sebagaimana hadis yang 
menyebutkan: 'Adakah ada sesiapa yang mahu bersedekah ke atas lelaki ini lalu 
mendirikan solat bersamanya'. 

Perbandingan pendapat mazhab dalam bab mengulangi solat jemaah 

> Mazhab Syafie: Digalakkan untuk diulangi secara berjemaah untuk semua jenis solat 
fardhu 5 waktu, tidak kira sama ada solat yang pertama dilakukan secara berjemaah atau 
bersendirian. Pendapat ini disepakati oleh Sa'id bin al-Musayyib, Ibn Jubair, Az-Zuhri. 

> Ali bin Abi Talib, Huzaifah dan Anas turut berpegang kepada pendapat yang sama akan 
tetapi untuk solat Maghrib mereka menyatakan bahawa orang yang solat kali ke 2 itu 
perlu menggenapkan menjadi 4 rakaat. Ini juga pendapat mazhab Ahmad. Akan tetapi di 
sisi mazhab Syafie solat Maghrib kali ke 2 itu tetap 3 rakaat. 

> Diulangi semua solat kecuali solat Maghrib supaya solat Maghrib itu tidak menjadi genap. 
Ini merupakan pendapat 'Abdullah bin Mas'ud, Malik, Al-Awzai'e, dan At-Tsauri. 

> Diulangi kecuali solat Subuh dan Asar. Ini merupakan pendapat Al-Hasan Al-Basri. 

> Abu Hanifah: Yang diulangi hanyalah solat Zuhur dan Isya' sahaja. 

> An-Nakhaie: Diulangi solat kecuali solat Subuh dan Maghrib. 

Imam an-Nawawi menyatakan kesemua pendapat ini dhaif, yang benar ialah diulangi secara 
mutlak kesemua jenis solat 5 waktu berdasarkan keumuman hadis. 

Imam hendaklah memastikan saf sempurna sebelum solat 

Daripada Abu Hurairah radiallahu 'anhu, Nabi sallallahu 'alaihi wa sallam bersabda: 

Sempurnakan saf solat. Sesungguhnya saf yang sempurna sebahagian daripada kecantikan solat. 
[Sahih al-Bukhari, Kitab al-Azan, Bab lqamah al-Saff min Tamami al-Solat, hadis no: 722]. 

Daripada Anas radiallahu 'anhu, Nabi sallallahu 'alaihi wa sallam bersabda: 




Luruskan saf-saf kalian. Sesungguhnya saf yang lurus sebahagian daripada mendirikan solat. 
[Sahih al-Bukhari, Kitab al-Azan, Bab lqamah al-Saff min Tamami al-Solat, hadis no: 723]. 


Dalam riwayat Muslim pula: 




Luruskan saf kalian. Sesungguhnya saf yang lurus sebahagian daripada kesempurnaan solat. 
[Sahih Muslim, Kitab as-Solat, Bab Taswiyah as-Sufuf wa lqamatiha..., hadis no: 433] 

Daripada Anas radiallahu 'anhu, Nabi sallallahu 'alaihi wa sallam bersabda: Sempurnakan saf-saf 
kalian. Sesungguhnya aku melihat kalian dari belakang ku. Anas berkata: Salah seorang daripada 
kami merapatkan bahunya dengan bahu sahabatnya, kakinya dengan kaki sahabatnya. [Sahih al- 
Bukhari, Kitab al-Azan, Bab llzaq Mankib bi al-Mankib wa al-Qadami bi al-Qadami fi as-Saf, hadis 
no: 725] 


Dalam riwayat lain daripada Anas jua, Nabi sallallahu 'alaihi wa sallam bersabda: 



Luruskan saf-saf kalian, rapatkan saf. Sesungguhnya aku melihat kalian daripada belakangku. 
[Sahih al-Bukhari, Kitab al-Azan, Bab lqbal al-lmam 'Ala an-Nas 'Inda Taswiyah as-Sufuf, hadis no: 
719]. 


Daripada Anas radiallahu 'anhu, Nabi sallallahu 'alaihi wa sallam bersabda: 

ja J' JJIp- A' sJ-L; 3-® (j5LiP*^lj IjSLS-j 


M t . i c 

i 2 j 3 ~\ \_g_j LS^ 


Rapatkan saf kalian, dekatkan antaranya, rapatkan antara leher. Demi tuhan yang diri ku di 
tanganNya, sesungguhnya aku melihat syaitan masuk ke dalam ruang kosong sebagaimana anak 
kambing hitam. [Sunan Abi Daud, Kitab as-Solat, Bab Taswiyah as-Sufuf, hadis no: 667]. 

Daripada Nu'man bin Basyir radiallahu 'anhu 

Nabi sallallahu 'alaihi wa sallam akan meluruskan saf-saf kami seolah-olah meluruskan anak panah 
sehinggalah apabila baginda melihat kami telah faham akan hal itu. Pada satu hari, baginda keluar 
lalu berdiri untuk mendirikan solat dan hampir-hampir baginda mahu melafazkan takbir tiba-tiba 
baginda terlihat seorang lelaki yang dadanya terkeluar dari saf. Baginda lalu bersabda: Wahai 
hamba Allah, luruskan saf kalian atau Allah akan mencerai-beraikan kalian. [Sahih Muslim, Kitab 
as-Solat, Bab Taswiyah as-Sufuf wa lqamatiha..., hadis no: 436]. 

Daripada Abu Mas'ud radiallahu 'anhu, Rasulullah sallallahu 'alaihi wa sallam menyentuh bahu- 
bahu kami ketika hendak solat dan bersabda: Luruskan, jangan biarkan ia berbeza nescaya akan 
bercerai berai hati kalian. Hendaklah yang dewasa dan berakal paling hampir dengan ku. 
Kemudian yang seterusnya, kemudian yang seterusnya. [Sahih Muslim, Kitab as-Solat, Bab 
Taswiyah as-Sufuf, hadis no: 432]. 

Daripada Al-Bara' bin 'Azib, Rasulullah sallallahu 'alaihi wa sallam masuk ke dalam saf daripada 
hujung saf ke hujung yang lain. Baginda menyentuh dada dan bahu kami. Baginda bersabda: 
Janganlah kalian saling berbeza nescaya nanti hati-hati kalian akan berpecah. Baginda bersabda: 
Sesungguhnya Allah dan malaikatNya berselawat kepada saf yang awal. [Sunan Abi Daud, Kitab 
as-Solat, Bab Taswiyah as-Sufuf, hadis no: 664]. 


Daripada 'Abdullah bin 'Umar radiallahu 'anhu, Nabi sallallahu 'alaihi wa sallam bersabda: 

Sempurnakan saf, rapatkan antara bahu, tutuplah ruang kosong, dan berlembutlah dengan 
tangan saudara-saudara kalian. Jangan biarkan ruang kosong untuk syaitan. Sesiapa yang 

menyambung saf, maka Allah akan menyambungnya. Sesiapa yang memutuskan saf, Allah akan 
memutuskannya. [Sunan Abi Daud, Kitab as-Solat, Bab Taswiyah as-Sufuf, hadis no: 666]. 

Daripada Anas radiallahu 'anhu, Nabi sallallahu 'alaihi wa sallam bersabda: 

Sempurnakan saf yang awal, kemudian yang seterusnya. Jika ada saf yang tidak sempurna (iaitu 
tidak penuh), hendaklah ia berlaku pada saf yang akhir. [Sunan an-Nasaie, Kitab al-lmamah, Bab 
As-Saf Al-Muakhar, hadis no: 818]. 

Di sisi mazhab Syafie, disunatkan untuk imam menyuruh makmum meluruskan saf sebelum 
memulakan solat. Digalakkan seandainya masjid itu besar untuk imam menyuruh wakilnya atau 
orang lain untuk mengarahkan makmum menyempurnakan saf dengan cara pergi memeriksa 
setiap saf atau mengeluarkan arahan merapatkan saf. Begitu juga digalakkan untuk setiap jemaah 
untuk mengarahkan agar saf disempurnakan apabila melihat ada saf yang bengkok, ruangan 
kosong dan sebagainya. la termasuk dalam Al-Amr bi Al-Ma'ruf dan bertolong-tolongan dalam 
kebaikan dan ketaqwaan. 

Yang dimaksudkan dengan menyempurnakan saf ialah: 

• Memenuhkan saf yang hadapan sebelum dibuat saf yang baru. 

• Memastikan saf rapat dan tiada ruang kosong antara jemaah. 

• Memastikan saf lurus dan tidak bengkang-bengkok. 


Imam hendaklah meringa 

Daripada Abu Hurairah radiallahu 'anhu, Rasulullah sallallahu 'alaihi wa sallam bersabda: Apabila 
seseorang solat mengimami manusia, hendaklah dia meringankan solat itu. Sesungguhnya di 
kalangan mereka terdapat orang yang lemah, sakit dan tua. Apabila dia solat bersendirian, 
panjangkanlah solat itu semahunya. [Sahih al-Bukhari, Kitab al-Azan, Bab Iza Solla Li nafsihi 
Falyuthowwil Ma Syaa, hadis no: 703]. 

> Di sisi mazhab Syafie, digalakkan untuk imam meringankan solatnya dengan 
memendekkan bacaan al-Quran dan zikir dalam keadaan tidak pula meninggalkan 
sebarang sunat ab'adh dan haiah. 

> Seandainya dia mengimami satu kumpulan jemaah yang diketahui lebih menyukai agar 
solat dipanjangkan, maka tidak makruh untuk imam memanjangkan solat. 

> Seandainya jemaah yang ada bercampur baur antara yang suka solat dipanjangkan dan 
yang berat jika ia dipanjangkan, maka hendaklah solat itu diringankan. Ini disepakati oleh 
ulama mazhab Syafie. Ini berdasarkan hadis berikut: 

Daripada Anas bin Malik radiallahu 'anhu, Nabi sallallahu 'alaihi wa sallam bersabda: 

Sesungguhnya ketika aku memulakan solat, aku mahu memanjangkannya. Lalu aku terdengar 
tangisan bayi. Aku memendekkan solat ku kerana aku tahu kesusahan yang dirasai si ibu akibat 
tangisan anaknya. [Sahih Muslim, Kitab al-Azan, Bab Man Akhoffa as-Solat 'Inda Baka' al-Sobiy, 
hadis no: 709]. 

Seandainya jemaah menyukai solat dipanjangkan akan tetapi masjid itu ialah masjid yang menjadi 
persinggahan orang ramai yang dalam perjalanan, maka tidak dipanjangkan solat. 

Adakah imam perlu menunggu makmum? 

Ulama mazhab Syafie berbeza pendapat dalam hal menunggu makmum ketika ruku' dan tasyahud 
akhir, la menghasilkan beberapa pandangan: 

1- Disunatkan menunggu makmum. 

2- Dimakruhkan menungguh makmum. 

3- Tidak sunat dan tidak jua makruh. 

4- Makruh jika imam memanjangkan ruku' untuk menunggu orang-orang yang khusus. 

5- Jika orang yang ditunggu adalah orang yang selalu hadir solat berjemaah, maka imam 
boleh menunggu, jika tidak, maka tidak perlu. 

Pendapat yang kuat di sisi mazhab Syafie adalah digalakkan menunggu makmum ketika 
ruku' secara mutlak dengan syarat makmum yang masbuq itu telah masuk ke masjid 
ketika itu dan diniatkan memanjangkan ruku' itu untuk mendekatkan diri kepada Allah 
dan bukan untuk mengambil hati orang yang datang. 

Adapun pada selain ruku' dan tasyahud akhir, makruh untuk imam menunggu jemaah kerana 
tiada keperluan untuk melakukannya. 

Perbandingan pendapat mazhab 

> Digalakkan menunggu makmum: Ini pendapat mazhab Syafie, Al-Sya'bi, An-Nakhaie, 
Abdul Rahman bin Abi Laila, Abu Mijlaz. 

> Menunggu makmum selagi mana tidak memberatkan jemaah yang lain: Ini pendapat 
Ahmad, lshaq dan Abu Tsaur. 

> Imam tidak perlu menunggu makmum. Ini pendapat Abu Hanifah, Malik, Al-Awza'ie, Abu 
Yusuf, Al-Muzani dan Daud. 

Kewajipan Mengikut Imam 

Daripada Abu Hurairah radiallahu 'anhu, Nabi sallallahu 'alaihi wa sallam bersabda: Imam itu 
adalah untuk diikuti. Apabila dia bertakbir, maka bertakbirlah, apabila dia ruku' maka ruku'lah. 
Apabila dia menyebut samillahu liman hamidah, sebutlah robbana walakal hamdu. Apabila dia 
sujud, maka sujudlah. Apabila dia solat dalam keadaan duduk, maka solatlah kalian semua dalam 
keadaan duduk. [Sahih al-Bukhari, Kitab al-Azan, Bab Ijab at-Takbir wa iftitah as-Solat, hadis no: 
734] 

Daripada Abu Hurairah radiallahu 'anhu, Rasulullah sallallahu 'alaihi wa sallam mengajar kami, 
baginda bersabda: Janganlah kalian berlumba dengan imam. Apabila dia bertakbir, maka kalian 
bertakbirlah. Apabila dia menyebut 'waladhdollin' maka sebutlah amin. Apabila dia ruku', maka 
ruku'lah. Apabila dia menyebut 'samiallahu liman hamidah' maka sebutlah 'Allahumma rabbana 
lakal hamdu'. [Sahih Muslim, Kitab as-Solat, Bab an-Nahy 'an Mubadarah al-lmam bi at-Takbir wa 
Ghairuhu, hadis no: 415] 

Dalam riwayat lain yang seterusnya dalam Sahih Muslim disebutkan: 

Janganlah bangun sebelum imam. 


Ulama-ulama mazhab Syafie menyatakan bahawa wajib makmum mengikut imam dan haram 
untuk makmum mendahului imam dalam perbuatan solat. Imam al-Syafie telah menyebutkan 
pengharaman mendahului imam dalam menunaikan rukun solat. 

Mengikut imam bermaksud mengikut apa yang telah imam lakukan, la bermaksud imam yang 
akan melakukan sesuatu perbuatan solat terlebih dahulu sebelum makmum. Begitu wajib 
mengikut imam dalam perkataan di mana imam yang akan menyebutkan terlebih dahulu 
kemudian baru diikuti makmum. Dikecualikan pada ucapan amin di mana digalakkan untuk 
bacaan amin makmum serentak dengan bacaan amin imam. 

Apakah yang akan berlaku jika makmum tidak mengikut atau tidak mutaba'ah imam? 

• Seandainya makmum melafazkan dengan serentak ucapan takbiratul ihram bersama 
imam, maka tidak sah solatnya. Ini sepakat para ulama mazhab Syafie. Inilah yang 
dinyatakan oleh Imam al-Syafie. Ini juga pendapat Malik, Abu Yusuf, Ahmad dan Daud. 

Abu Hanifah, At-Tsauri, Zufar dan Muhammad berpendapat sah solatnya sebagaimana 
jika serentak dengan imam ketika ruku'. 

• Adapun jika serentak dengan imam dalam perlakuan solat selain daripada takbiratul 
ihram, maka makruh hukumnya walau sah solatnya. Hal ini disepakati mazhab Syafie. 

• Tertinggal daripada imam. Jika tertinggal 1 rukun daripada imam, maka tidak batal 
solatnya menurut pendapat paling kuat dalam mazhab Syafie. 


Menegur Imam Apabila Imam Tersilap 

Daripada Sahi bin Sa'id radiallahu 'anhu, Nabi sallallahu 'alaihi wa sallam bersabda: 

Wahai sekalian manusia, kenapa apabila sesuatu berlaku dalam solat kalian, kalian bertepuk 
tangan. Sesungguhnya bertepuk tangan adalah untuk wanita. Sesiapa yang berlaku sesuatu dalam 
solatnya, hendaklah dia menyebut Subhanallah. [Sahih al-Bukhari, Kitab al-'Amal fi as-Solat, Bab 
Raf'l al-Yad fi as-Solat Li Amri Yanzilu Bihi, hadis no: 1218] 

Daripada 'Abdullah bin 'Umar radiallahu 'anhu, Nabi sallallahu 'alaihi wa sallam mendirikan solat 
dan membaca al-Quran di dalamnya. Baginda terkeliru dalam bacaannya. Apabila selesai, baginda 
bertanya kepada Ubay bin Ka'ab: Adakah engkau solat bersama kami? Ubay menjawab: Ya. 
Baginda lalu berkata: Apa yang menghalang engkau (daripada membetulkan bacaan aku?) [Sunan 
Abi Daud, Kitab as-Solat, Bab al-Fath 'Ala al-lmam Fi as-Solat, hadis no: 907]. 

> Apabila imam tersilap dalam bacaan solat, digalakkan dalam mazhab Syafie untuk 
makmum menegur dengan membetulkan bacaan imam. Hendaklah makmum 
membetulkan dengan suara yang kuat agar imam dapat mendengarnya. 

> Apabila imam tersilap dalam perbuatan solat, digalakkan makmum menegurnya dengan 
menyebut kalimah Subhanallah. 

> Seandainya imam yakin bahawa dia benar walaupun ditegur oleh makmum, maka tidak 
perlu imam mengikut pembetulan yang dilakukan makmum bahkan wajib dia melakukan 
dengan apa yang dia yakini walaupun yang menegur itu ramai. Inilah pendapat yang benar 
dalam mazhab Syafie. 

> Apabila imam meninggalkan sesuatu perbuatan yang wajib, dan tetap meneruskannya 
walau ditegur makmum, maka tidak boleh makmum mengikut imam tersebut dalam 
meninggalkan perkara wajib itu, tidak kira sama ada imam sengaja ataupun lupa. 
Hendaklah makmum berpisah atau mufaraqah daripada imam dan menyempurnakan 
solatnya sendirian. 

> Seandainya imam meninggalkan perkara yang sunat seperti tasyahud awal, hendaklah 
makmum mengikut imam dan tidak boleh makmum menyibukkan diri membuat perkara 
sunat. Jika makmum melakukannya maka batallah solat makmum. 

> Jika imam meninggalkan sujud sahwi atau salam yang kedua, makmum boleh 
melakukannya kerana telah tamat kewajipannya mengikut imam. 

> Jika makmum yang terlupa. Contohnya imam duduk tasyahud awal, sedangkan makmum 
terus bangun ke rakaat ketiga, maka hendaklah makmum tersebut kembali duduk 
tasyahud bersama imam menurut pendapat yang paling kuat dalam mazhab Syafie. 


Perbandingan mazhab dalam bab membetulkan bacaan imam 

> Digalakkan membetulkan bacaan imam. Ini merupakan pendapat mazhab Syafie, Malik, 
Ahmad dan lshaq. 


> Makruh membetulkan bacaan imam. Ini pendapat Abdullah bin Mas'ud, Syuraih, Al- 
Sya'bi, At-Tsauri, dan Muhammad bin al-Hasan. Mereka berhujah dengan riwayat berikut: 

Daripada 'Ali radiallahu 'anhu, Rasulullah sallallahu 'alaihi wa sallam bersabda: Wahai 'Ali, 
janganlah engkau membetulkan bacaan imam dalam solat. [Sunan Abi Daud, Kitab al-Solat, Bab 
an-Nahy 'An at-Talqin, hadis no: 908]. 

Akan tetapi hadis Ali ini sangat lemah. Imam an-Nawawi menyatakan ia dhaif jiddan dan tidak 
boleh berhujah dengannya. Manakala hadis Abdullah bin Umar yang dijadikan hujah sunnah 
membetulkan bacaan imam adalah sahih. 


Pertukaran Imam Solat 

Pertukaran imam solat atau istilahnya al-lstikhlaf pernah berlaku sebanyak dua kali di zaman 
Rasulullah sallallahu 'alaihi wa sallam ketika pada awalnya Abu Bakar mengimami solat, kemudian 
baginda hadir lalu menjadi imam dan Abu Bakar bertukar menjadi makmum. 

la berlaku ketika baginda sallallahu 'alaihi wa sallam sedang sakit, lalu Abu Bakar dilantik menjadi 
imam solat. 

Al-Aswad berkata: Kami pernah berada bersama-sama 'Aisyah radiallahu 'anhu. kami 
menyebutkan kepadanya tentang ketekunan dalam berterusan mendirikan solat dan 
pengagungan kepadanya. 'Aisyah berkata: Ketika Rasulullah sallallahu 'alaihi wa sallam jatuh sakit 
yang baginda mati wafat selepas itu. Telah masuk waktu solat lalu dilaungkan azan. Baginda 
bersabda: Suruhlah Abu Bakar mengimami solat orang ramai. Lalu dikatakan kepada baginda: 
Sesungguhnya Abu Bakar seorang yang lembut hatinya. Apabila dia menggantikan tempat engkau, 
dia tidak akan mampu mengimami manusia. Lalu baginda mengulangi arahan tersebut dan 
mereka (iaitu isteri-isteri nabi) memberikan jawapan yang sama. Lalu baginda mengulangi arahan 
itu buat kali ketiga lalu bersabda: Sesungguhnya kalian ini seperti perangai sahabat Yusuf. 
Suruhlah Abu Bakar mengimami orang ramai. 

Lalu Abu Bakar keluar dan mengimami solat. Lalu baginda mendapati sakitnya semakin kurang, 
lalu baginda keluar sambil diapit dua orang lelaki, dan seolah-olah aku melihat kakinya menyeret 
tanah kerana sakit. Lalu Abu Bakar mahu berundur ke belakang, akan tetapi nabi sallallahu 'alaihi 
wa sallam mengisyaratkan kepadanya untuk kekal di posisinya. Kemudian baginda di bawah 
duduk di tepi Abu Bakar. 

[Sahih al-Bukhari, Kitab al-Azan, Bab Had al-Maridh An Yasyhada al-Jamaah, hadis no: 664]. 
Dalam Sahih Muslim disebutkan: 

Nabi sallallahu 'alaihi wa sallam mengimami orang ramai dan Abu Bakar memperdengarkan takbir 
kepada mereka. [Sahih Muslim, Kitab al-Solat, Bab Istikhlaf al-lmam, hadis no: 418]. 


Peristiwa kedua berlaku ketika Abu Bakar disuruh oleh Bilal untuk menjadi imam solat ketika 
baginda datang untuk menyelesaikan pertikaian dalam Bani 'Amr bin 'Auf. Ketika Abu Bakar 
menjadi imam, orang ramai memberikan isyarat bahawa nabi sallallahu 'alaihi wa sallam datang, 
lalu Abu Bakar ingin berundur walau nabi sallallahu 'alaihi wa sallam menyuruhnya kekal menjadi 
imam. Akan tetapi beliau tetap berundur: 

Abu Bakar berundur sehingga dia sudah berdiri di saf lalu baginda bergerak ke hadapan dan 
mengimami manusia. [Sahih al-Bukhari, Kitab al-Sahw, Bab al-lsyarah fi as-Solat, hadis no: 1234]. 

• Menurut pendapat yang paling benar dalam mazhab Syafie, pertukaran imam dibolehkan 
untuk dilakukan di dalam solat. Ini merupakan pendapat majoriti ulama. 

Makmum masbuq berimamkan makmum masbuq yang lain 

Apabila imam telah memberi salam, makmum-makmum yang masbuq akan bangun untuk 
menyempurnakan solat mereka. Kemudian salah seorang daripada mereka akan bergerak ke 
hadapan untuk mengimami solat makmum yang lain. Hal ini dibenarkan mengikut pendapat 
paling kuat dalam mazhab Syafie. Ini berhujah dengan qias kepada pertukaran imam atau al- 
Istikhlaf. 


Berpisah daripada imam (Mufaraqah) 

f, < ,« ... . -f. 


Dc I od I I Udl l|JdUd II I I d ! II ^IVIUldl dLjdl \ j 

ClA JJrj Jji 2 j j VI jll li I 


L* 


, ’f . 


'j£\i 


- — — , <j- v ^ r? ^ — - o — ^ • i_r- l> 

Jp <0)1 JL* jk JJJJl Uli . jilll Sjl Jlli 

UjJU JilS cJfl lil SUl b dli» jjSj d)l Juy! " <u1p <5)1 aJ Jlli Jii 

I. . o ^ . . ... c O 'c . a 


.*L * I 


U! l°Uk 


Jabir radiallahu 'anhu berkat: Muaz bin Jabal mengimami solat Isya' sahabat-sahabatnya lalu dia 
memanjangkan bacaannya. Disebabkan itu beredarlah seorang lelaki di kalangan lalu dia 
mendirikan solat (bersendirian). Hal itu disampaikan kepada Muaz lalu dia berkata: Sesungguhnya 
lelaki itu munafiq. Apabila kata-kata Muaz itu sampai kepada lelaki tersebut, dia pergi menemui 
Rasulullah sallallahu 'alaihi wa sallam dan memberitahu baginda apa yang Muaz katakan. Lalu 
Nabi sallallahu 'alaihi wa sallam berkata kepada Muaz: Adakah engkau mahu menjadi pencetus 
fitnah wahai Muaz? Apabila engkau mengimami orang ramai, bacalah surah al-Syams, ad-Dhuha, 
al-A'la, al-'Alaq, dan al-Lail. [Sahih Muslim, Kitab as-Solat, Bab al-Qiraat fi as-Solat, hadis no: 645] 

> Ulama mazhab Syafie sepakat menggunakan hadis ini sebagai dalil bahawa boleh seorang 
makmum berpisah atau mufaraqah daripada imam. 

> Orang yang ingin mufaraqah hendaklah memang berniat untuk berpisah daripada 
jemaah. Seandainya dia tidak berniat untuk mufaraqah akan tetapi tidak lagi solat 
mengikut imam, maka batallah solatnya. Hal ini ijma'. 

> Jika dia berniat mufaraqah, kemudian meneruskan solatnya dengan menyempurnakan 
apa yang berbaki bersendirian, maka solatnya sah akan tetapi hukumnya makruh. 

> Apabila terbatalnya solat imam, atau imam terlebih rakaat, atau imam meninggalkan 
rukun solat, maka makmum hendaklah mufaraqah dan hal ini tidak merosakkan solat 
makmum. Tiada khilaf dalam hal ini. 


Bolehkah kanak-kanak menjadi imam 

Daripada 'Amru bin Salamah radiallahu 'anhu: 

Ketika terjadi penaklukan kota Makkah, setiap kaum datang menyatakan keislaman mereka. 
Bapaku datang menyatakan keislaman kaumku. Ketika pulang beliau berkata/'Demi Allah, aku 
membawakan kepada kalian kebenaran daripada Rasulullah," lalu beliau berkata, "Solatlah kalian, 
solat ini pada waktu ini dan solatlah ini pada waktu ini. Jika telah masuk waktu solat, hendaklah 
salah seorang kalian melaungkan azan dan orang yang paling banyak hafalan Al-Qurannya yang 
menjadi imam." Lalu mereka mencari (imam). Ternyata tidak ada seorangpun yang lebih banyak 
hafalan Al-Quran daripada aku. Lalu mereka menjadikan aku sebagai imam dan aku pada waktu 
itu berusia enam atau tujuh tahun. Ketika itu aku memakai burdah, apabila aku sujud ia akan 
terselak. Lalu seorang wanita berkata: Tidakkah kalian mahu menutupi tubuh qari kalian daripada 
pandangan kami? Lalu mereka membeli dan memotong baju untuk ku. Tidak pernah aku 
bergembira seperti gembiranya aku menerima baju itu [Sahih al-Bukhari, Kitab al-Maghazi, hadis 
no: 4302] 


• Setiap kanak-kanak yang sah solatnya maka sah juga apabila dia menjadi imam selain solat 
Jumaat. Tiada khilaf dalam hal ini di sisi ulama mazhabSyafie. Adapun untuksolat Jumaat, 
ulama mazhab Syafie berbeza pendapat dan pendapat yang paling kuat ialah sah solat 
yang dia imami. 


Perbandingan mazhab berkaitan imam kanak-kanak. 

> Solat yang diimami kanak-kanak sah menurut mazhab Syafie. Ini juga pendapat Al-Hasan 
Al-Basri, Ishak bin Rahawiah dan Abu Tsaur. 

> Makruh. Ini pendapat 'Atho', Al-Sya'bi, Mujahid dan lain-lain. 

> Hanya boleh mengimami solat sunat. Ini pendapat Malik, Ahmad dan Abu Hanifah. 

> Tidak boleh secara mutlak. Ini pendapat Daud az-Zahiri. 

> Mereka yang menyatakan tidak sah berhujah dengan hadis berikut: 


oSA ji' jU-aJl JlJ aJ-£- <41 1 

M ^ 0 f | ~ o ^ • 'f o ^ ti -'z- ^ 

• c*# j’ ^ ^ 


Daripada 'Aisyah radiallahu 'anhu, Nabi sallallahu 'alaihi wa sallam bersabda: Diangkatnya pena 
daripada tiga orang: Daripada orang yang tidur sehingga dia jaga, daripada kanak-kanak sehingga 
dia dewasa, daripada orang gila hingga dia berakal. [Sunan an-Nasaie, Kitab at-Thalaq, Bab Man 
La Yaqa'u Thalaquhu min al-Azwaj, hadis no: 3432] 

Yang menyatakan solat itu sah berhujah dengan kisah 'Amru bin Salamah. Mereka juga berhujah 
dengan banyak hadis menunjukkan sahnya solat kanak-kanak seperti kisah Ibnu 'Abbas dan Anas 
yang solat bersama nabi. Apabila solat kanak-kanak itu sah, maka pastilah jua sah apabila dia 
menjadi imam. Hadis 'Aisyah di atas pula bukanlah menunjukkan ibadah kanak-kanak tidak sah, 
sebaliknya ia menunjukkan bahawa ia tidak wajib. 

Wanita mengimami lelaki 

Ulama mazhab Syafie bersepakat bahawa tidak sahnya solat seorang lelaki sama ada dewasa atau 
kanak-kanak dengan berimamkan seorang wanita sama ada dalam solat fardhu mahupun solat 
sunat. Ini adalah pendapat majoriti ulama. 

Sebahagian kecil ulama seperti Abu Tsaur, Al-Muzani dan Ibnu Jarir membenarkan wanita 
mengimami lelaki. 

Seandainya kita melihat dalam sirah sahabiyyah, isteri-isteri nabi sallallahu 'alaihi wa sallam 
dikenali sebagai wanita yang faqih khususnya 'Aisyah radiallahu 'anhu, akan tetapi tidak pernah 
'Aisyah mengimami solat para sahabat walaupun para sahabat datang mengambil ilmu dan hadis 
daripada 'Aisyah. 

> Seandainya seorang lelaki solat berimamkan wanita tanpa dia ketahui, kemudian baru dia 
menyedari bahawa imam itu wanita, wajib dia mengulangi solat tersebut. Tiada khilaf 
dalam mazhab Syafie berkaitan hal ini. 

> Jika lelaki solat di belakang khunsa tanpa tahu dia adalah khunsa, kemudian baru dia sedar 
itu adalah khunsa. Wajib dia mengulangi solatnya seperti kes imam wanita jua. 

> Jika seorang wanita mengimami jemaah lelaki dan wanita. Batal solat lelaki itu, akan 
tetapi solat imam wanita dan makmum wanita tetap sah. 

Solat di belakang imam yang f a s i q . 

Ibnu 'Umar radiallahu 'anhu solat di belakang Al-Hajjaj bin Yusuf. Al-Hajjah bin Yusuf adalah 
seorang pemerintah yang sangat zalim. Dia telah menggantung mayat sahabat bernama Abdullah 
bin az-Zubair di Madinah. Walaupun demikian, sahabat seperti 'Abdullah bin 'Umar tetap solat di 
belakang Al-Hajjaj walau mereka mengingkari perbuatan jahat Al-Hajjaj. Ini menjadi dalil sahnya 
solat di belakang imam yang fasiq. 

> Di sisi mazhab Syafie, sah solat di belakang imam yang fasiq, akan tetapi hukumnya 
makruh. Begitu juga solat di belakang ahlil bid'ah yang bid'ahnya tidak membawa kepada 
kekufuran. Ini merupakan pendapat majoriti ulama. 

> Imam Malik berpendapat tidak sah solat di belakang imam fasiq seperti peminum arak, 
penzina. 

Solat di belakang imam yang berhadas 

> Suci daripada hadas merupakan syarat sah solat. Seseorang yang solat dalam keadaan 
berhadas, solatnya tidak sah apatah lagi untuk menjadi imam. 

> Ulama bersepakat haram solat di belakang imam yang dalam keadaan hadas apabila 
makmum tahu bahawa imam tersebut tidak suci daripada hadas. Makmum yang tahu 

bahawa imam dalam keadaan hadas akan tetapi masih solat mengikutnya, maka dia 
berdosa dan solatnya tidak sah. Ulama ijma' dalam hal ini. 

> Jika makmum hanya menyedari atau ingat imam dalam keadaan hadas ketika sedang 
menunaikan solat, hendaklah dia mufaraqah atau berpisah daripada imam dan 
meneruskan solatnya sendirian. Jika dia tetap mengikut imam itu, maka solatnya tidak 
sah. 

> Jika makmum hanya mengetahui imam dalam keadaan hadas selepas selesai 
mengerjakan solat, maka solat makmum adalah sah. Ini merupakan pendapat mazhab 
Syafie dan jumhur ulama. 

> Jika seorang makmum tahu imam dalam keadaan hadas, kemudian dia terlupa lalu solat 
berimamkan imam yang hadas tadi. Maka hendaklah dia mengulangi solatnya. 

> Jika seseorang sengaja solat dalam keadaan hadas, maka dia adalah seorang fasiq dan 
berdosa. Dia tidak kafir selagi dia tidak menghalalkan perbuatannya itu. Ini adalah 
pendapat mazhab Syafie dan majoriti ulama. Adapun di sisi Abu Hanifah, orang ini telah 
kufur kerana bermain-main dan menghina agama. 

> Jika imam teringat ketika sedang solat bahawa dia dalam keadaan hadas, hendaklah dia 
berhenti solat. Seandainya tempat untuk dia bersuci dekat, dia boleh memberi isyarat 
kepada makmum untuk tunggu. Apabila selesai bersuci, dia kembali menunaikan solat, 
dan makmum boleh mengikutinya pada rakaat yang berbaki. Seandainya tempat bersuci 
jauh, makmum hendaklah menyempurnakan solat mereka samaada secara sendirian atau 
salah seorang daripada mereka naik menjadi imam untuk rakaat yang berbaki. 

> Sah solat di belakang imam yang tayamum atau menyapu di atas khuf. Begitu juga sah 
solat di belakang imam yang istihadah, kencing tidak lawas menurut pendapat paling kuat 
dalam mazhab Syafie. 

Perbandingan mazhab berkaitan solat dalam keadaan tidak tahu di belakang imam yang 
berhadas 

> Sah solatnya. Ini pendapat mazhab Syafie dan majoriti ulama. 

> Pendapat Maliki: Jika imam itu sengaja solat dalam keadaan berhadas, maka dia adalah 
fasiq maka wajib makmum mengulangi solat tersebut. Jika imam terlupa, tidak perlu 
ulang. 


Solat di belakang imam yang duduk 

Daripada 'Aisyah radiallahu 'anhu, beliau berkata: Rasulullah sallallahu 'alaihi wa sallam solat di 
rumahnya ketika baginda sakit. Baginda mendirikan solat dalam keadaan duduk dan jemaah di 

belakangnya solat dalam keadaan berdiri. Baginda memberi isyarat kepada mereka untuk duduk. 
Apabila selesai, baginda bersabda: Sesungguhnya imam adalah untuk diikuti. Apabila dia ruku', 
maka ruku'lah. Apabila dia bangun, maka bangunlah. Apabila dia solat dalam keadaan duduk, 
maka solatlah dalam keadaan duduk. [Sahih al-Bukhari, Kitab al-Azan, Bab Innama Ju'ila al-lmam 
Li Yu'tamma Bihi, hadis no: 688]. 


Akan tetapi pada sakit di hujung hayat nabi sallallahu 'alaihi wa sallam baginda mengimami solat 
dalam keadaan duduk sedangkan makmum yang lain berdiri. Di hujung hadis itu disebutkan: 


J jlSj cLUU jjI <uLp aUI aJJI (J «.Lini 

A-J-P AJUI d-tpli <l!p aJJI 

.ajlp a>)I jSvj 


Lalu Rasulullah sallallahu 'alaihi wa sallam datang sehingga duduk di kiri Abu Bakar. Abu Bakar 
solat dalam keadaan berdiri, dan Rasulullah sallallahu 'alaihi wa sallam solat dalam keadaan 
duduk. Abu Bakar solat mengikut solat Rasulullah sallallahu 'alaihi wa sallam sedangkan orang 
ramai mengikut solat Abu Bakar. [Sahih al-Bukhari, Kitab al-Azan, Bab Ar-Rajulu Ya'tamma bi al- 
lmam wa Ya'tammu an-Nas bi al-Ma'mum, hadis no: 713]. 


Yang dimaksudkan dengan Abu Bakar mengikut solat nabi, dan makmum mengikut solat Abu 
Bakar ialah Abu Bakar menguatkan suara ketika takbir agar makmum dapat mengikut solat nabi 
sallallahu 'alaihi wa sallam. Ini berdasarkan riwayat berikut: 



jjlj Ajip 4»l ^ 


Nabi sallallahu 'alaihi wa sallam mengimami orang ramai dan Abu Bakar memperdengarkan takbir 
kepada mereka. [Sahih Muslim, Kitab al-Solat, Bab Istikhlaf al-lmam, hadis no: 418]. 

Kedua-dua hadis di atas adalah sahih, dan perbezaan yang pada kedua-dua hadis ini menghasilkan 
pendapat ulama yang saling berbeza. 

> Di sisi imam al-Syafie dan ulama mazhab Syafie yang lain: Dibenarkan untuk mereka yang 
mampu berdiri dalam solat untuk mendirikan solat di belakang orang yang duduk. Begitu 
juga boleh orang yang duduk solat di belakang orang yang baring. Begitu juga orang yang 
mampu ruku' dan sujud untuk solat di belakang orang yang ruku' dan sujud dengan 
membongkokkan sedikit badan sahaja. Tidak boleh mereka yang mampu berdiri atau 
solat secara sempurna ini untuk ikut duduk atau apa-apa perbuatan yang dilakukan oleh 
imam yang tidak mampu solat secara sempurna. 

> Di mazhab Syafie, digalakkan untuk imam apabila dia tidak mampu untuk berdiri, 
digantikan dengan imam yang mampu solat dengan berdiri atau solat secara sempurna. 
Ini untuk keluar daripada khilaf. 

Perbandingan mazhab berkaitan mengikut imam yang solat duduk. 

> Sah solat di belakang imam yang duduk dan makmum hendaklah berdiri. Ini pendapat 
mazhab Syafie, At-Tsauri, Abu Hanifah, Abu Tsaur, Al-Humaidi dan sebahagian Malikiah. 

> Sah solat di belakang imam yang duduk dan makmum hendaklah duduk dan tidak boleh 
makmum berdiri. Ini pendapat Al-Awzaie, Ahmad, lshaq dan Ibn al-Munzir. Mereka 
berdalilkan hadis yang nabi sallallahu 'alaihi wa sallam menyuruh makmum duduk apabila 
imam solat duduk. 

> Tidak sah secara mutlak. Ini merupakan salah satu riwayat daripada Imam Malik dan 
ulama Maliki. Mereka berhujah dengan riwayat berikut: 



Daripada Sya'bi, Rasulullah sallallahu 'alaihi wa sallam bersabda: Tidak boleh seseorang selepas 
ku mengimami solat dalam keadaan duduk. [Sunan ad-Daraquthni, no: 1485. Akan tetapi Imam 
ad-Daraquthni menyatakan hadis ini hanya seorang yang meriwayatkan daripada Al-Sya'bi iaitu 
Jabir al-Ju'fi, beliau seorang yang matruk. Cacat kedua pula ialah kerana riwayat ini mursal kerana 
Al-Sya'bi bukanlah sahabat nabi]. 

Ulama mazhab Syafie menjawab kedua-dua hujah di atas: 

> Hujah mazhab Ahmad ditolak kerana hadis itu telah dimansukhkan oleh hadis yang 
makmum solat berdiri pada penghujung hayat nabi sallallahu 'alaihi wa sallam 

> Hujah dengan riwayat Al-Sya'bi ditolak kerana ia hadis yang sangat lemah. Imam Al- 
Syafie berkata tentang riwayat ini: Orang yang berhujah dengan hadis ini tahu bahawa 
tiada hujah pada riwayat ini. la riwayat yang tidak tsabit kerana ia mursal. Ini kerana ia 
diriwayatkan daripada perawi yang manusia berpaling daripadanya. 

Manakala solat seorang yang mampu ruku' dan sujud dengan sempurna di belakang imam yang 
sujud dan ruku' sekadar dengan isyarat membongkokkan badan sahaja sah di sisi mazhab Syafie 
dan Zufar. Manakala Abu Hanifah, Malik, Abu Yusuf dan Muhammad berpendapat tidak sah. 


Imam dan Makmum Berbeza Niat. 

^ I J.Lijt!l ^ d)tS”" i titi (jl caJJI 


Daripada Jabir bin Abdullah, Mu'az bin Jabal radiallahu 'anhu menunaikan solat Isya' bersama 
Rasulullah sallallahu 'alaihi wa sallam, kemudian dia pulang kepada kaumnya lalu mengimami 
solat tersebut bersama mereka. [Sahih Muslim, Kitab al-Solat, Bab al-Qiraah fi al-lsya', hadis no: 
465] 


Imam al-Syafie meriwayatkan hadis di atas dengan lafaz tambahan: 


.ilijtJl 4j ^A j H ^A 


la (iaitu solat yang kedua) adalah solat sunat untuk Mu'az, dan solat itu untuk mereka pula 
adalah solat fardhu Isya'. [Musnad Al-Syafie, no: 304, Imam an-Nawawi menyatakan ini adalah 
perkataan Jabir bin Abdullah] 

> Di sisi mazhab Syafie, sah solat fardhu di belakang imam yang solat sunat, dan sah solat 
sunat di belakang imam yang solat fardhu. Tiada khilaf dalam mazhab Syafie berkaitan 
hal ini. 

> Begitu juga sah solat fardhu di belakang imam yang sedang menunaikan solat fardhu 
yang lain yang sama jumlah rakaatnya atau kurang rakaatnya daripada rakaat makmum. 
Tiada khilaf dalam mazhab Syafie berkaitan hal ini. 

> Menurut pendapat yang lebih kuat dalam mazhab Syafie, sah juga solat seorang 
makmum yang jumlah rakaatnya kurang daripada rakaat imam. Contoh makmum 
menunaikan solat Maghrib di belakang imam yang solat Isya'. Dalam kes ini, makmum 
mempunyai dua pilihan sama ada mufaraqah dan menamatkan solat sendirian apabila 
imam bangun ke rakaat seterusnya, atau dia duduk tasyahud menunggu imam, 
kemudian menamatkan solat bersama imam. Di sisi mazhab Syafie, lebih digalakkan 
duduk tasyahud menunggu imam. 

> Jika tatacara solatnya berbeza, maka tidak boleh makmum mengikut imam tersebut. 
Contohnya tidak boleh makmum yang mahu solat fardhu berimamkan imam yang solat 
jenazah atau solat gerhana. 

Perbandingan mazhab dalam isu imam dan makmum berbeza niat 

> Di sisi mazhab Syafie ia sah. Ini juga pendapat Thowus, 'Atho', Al-Awzai'e, Ahmad, Abu 
Tsaur, Daud az-Zahiri dan lain-lain. 

> Tidak sah solat sunat di belakang imam solat fardhu, begitu juga tidak sah solat fardhu di 
belakang imam solat sunat, dan tidak sah juga solat fardhu di belakang imam yang solat 
fardhu yang berbeza. Ini pendapat Al-Hasan Al-Basri, Az-Zuhri, Yahya bin Sa'id, Rabi'ah, 
Abu Qilabah dan salah satu riwayat Malik. 

> Tidak sah solat fardhu di belakang imam yang solat sunat, tidak boleh solat fardhu di 
belakang imam yang solat fardhu yang lain, akan tetapi boleh solat sunat di belakang 
imam yang solat fardhu. Ini pendapat At-Tsaur, Abi Hanifah dan salah satu riwayat 
Malik. 


Mereka yang menyatakan tidak sah berdalilkan hadis berikut: 

vDJj l3j \jj*J .sif aJJI jll ISI) cl^ll £$5 ISI) ISU C)j fji) ^1 Lcl 

Daripada Abu Hurairah radiallahu 'anhu, Nabi sallallahu 'alaihi wa sallam bersabda: Imam itu 
adalah untuk diikuti. Apabila dia bertakbir, maka bertakbirlah, apabila dia ruku' maka ruku'lah. 
Apabila dia menyebut samillahu liman hamidah, sebutlah robbana walakal hamdu. Apabila dia 
sujud, maka sujudlah. Apabila dia solat dalam keadaan duduk, maka solatlah kalian semua dalam 
keadaan duduk. [Sahih al-Bukhari, Kitab al-Azan, Bab Ijab at-Takbir wa iftitah as-Solat, hadis no: 
734 ] 

Yang menyatakan sah berdalilkan kisah Mu'az bin Jabal di atas. Imam Al-Syafie juga berdalilkan 
kisah solat al-Khauf ketika dalam peperangan. 

Jabir bin 'Abdullah radiallahu 'anhu meriwayatkan kisah peperangan Dzat ar-Riqa': 


P aUI I AjSj LlaJ L j ^ «UJjliaj ^1 ./»» 4*>L^2jl C— L-Jlj 

lqamah dilaungkan. Lalu baginda mendirikan solat dua rakaat bersama sekumpulan jemaah. 
Kemudian jemaah itu berudur ke belakang. Baginda mendirikan pula solat dua rakaat dengan 
kumpulan yang lain. Maka Nabi sallallahu 'alaihi wa sallam mendirikan empat rakaat, dan kaum 
Muslimin mendirikan dua rakaat. 

[Sahih al-Bukhari, Kitab al-Maghazi, Bab Ghuzwah Dzat ar-Riqa', hadis no: 4136]. 

Imam Al-Syafie menyatakan dalam Al-Umm bahawa dua rakaat akhir yang nabi sallallahu 'alaihi 
wa sallam lakukan itu adalah solat sunat untuk baginda. Kemudian Imam al-Syafie juga berhujah 
dengan membandingkan tentang bagaimana seorang mukim yang solat tamam boleh menjadi 
makmum kepada imam musafir yang mengqasarkan solat. 

Adapun hadis yang menyebutkan: Imam itu adalah untuk diikuti. Apabila dia bertakbir, maka 
bertakbirlah, apabila dia ruku' maka ruku'lah. la adalah berkaitan perbuatan di dalam solat dan 
bukan berkaitan niat. 


Imam Yang Dibenci Makmum 

Jjji p-gJ'Ais’ Sl 2J SC JlS . auI - aJJI ^ Cj*' 

Daripada Ibnu 'Abbas radiallahu 'anhu, Rasulullah sallallahu 'alaihi wa sallam bersabda: Tiga 
golongan yang solat mereka tidak naik melebihi sejengkal daripada kepala-kepala mereka, laitu 
lelaki yang mengimami satu kaum sedangkan mereka benci kepadanya, wanita yang tidur dalam 
keadaan suaminya marah kepadanya, dan dua saudara yang memutuskan hubungan. [Sunan 
Ibnu Majah, Kitab lqamah al-Solat wa al-Sunnah fi ha, hadis no: 1024]. 

> Imam al-Syafie dan ulama mazhab Syafie menyatakan makruh jika seseorang 
mengimami solat sedangkan majoriti makmum tidak menyukainya. 

> Akan tetapi tidak makruh jika hanya separuh atau kurang yang tidak menyukainya. 

> la hanya menjadi makruh apabila imam tersebut dibenci makmum kerana sifatnya yang 
tercela di sisi syara', menjadi imam sedangkan hakikatnya dia tidak berhak menjadi 
imam, atau kerana solatnya yang kurang sempurna. 

> Adapun untuk makmum, jika ada sebahagian makmum tidak suka kepada makmum 
yang lain untuk datang ke masjid, maka tidak makruh untuk makmum tersebut hadir 
mendirikan solat jemaah. 

Solat seorang lelaki bersama wanita 

• Apabila seorang lelaki mengimami mahramnya atau isterinya dalam keadaan berdua- 
duaan, maka ia dibolehkan dan tidak makruh. 

• Seandainya seorang lelaki mengimam wanita ajnabi dan berdua-duaan dengannya maka 
hukumnya haram. 


• Jika seorang lelaki mengimami ramai wanita yang ajnabi maka hukumnya boleh 
menurut majoriti ulama mazhab Syafie. 

• Begitu juga dengan seorang khunsa. Tidak boleh seorang lelaki solat berdua-duaan 
dengan seorang khunsa. Begitu juga tidak boleh seorang khunsa solat berdua-duaan 
dengan seorang wanita. 


• Hukum haram khulwah dengan bukan mahram ini sama sahaja dalam solat atau di luar 
solat, orang yang muda mahupun tua. Kesemuanya sama. 

Dalil yang mengharamkan berdua-duaan dengan bukan mahram adalah seperti berikut: 

<. jjJ : JlJ c 4JJI ,j <■ 

Ibn 'Abbas radiallahu 'anhuma meriwayatkan bahawa Nabi sallallahu 'alaihi wasallam bersabda: 
Janganlah seorang lelaki berdua-duaan dengan seorang wanita melainkan bersama mahram. Lalu 
seorang lelaki berkata: Ya Rasulullah, isteri aku akan keluar menunaikan haji sedangkan aku 
diwajibkan untuk berperang. Baginda menjawab: Pulanglah, dan kerjakan haji bersama isteri 
engkau. [Sahih al-Bukhari, Kitab an-Nikah, hadis no: 4935] 

Umar al-Khattab radiallahu 'anhu berkhutbah dan menyatakan Rasulullah sallallahu 'alaihi 
wasallam bersabda: 


oiklsi ois' vi djiM v 


Tidaklah seorang lelaki bersunyi-sunyian dengan seorang wanita melainkan yang ketiga adalah 
syaitan. [Sunan at-Tirmizi, Kitab al-Fitan, hadis no: 2091, hasan sahih gharib] 


Siapa yang lebih layak menjadi imam? 

4JJI c iJ-Aj <u 1 p 3 _j--* , j 3 ^ ■ 3 ^ t 

Abu Mas'ud al-Ansori radiallahu berkata: Rasulullah sallallahu 'alaihi wasallam bersabda: 
Hendaklah yang mengimami satu kaum, yang paling bagus bacaan al-Quran, jika pada bacaan 


56 



mereka sama, hendaklah yang lebih memahami sunnah, seandainya mereka sama dalam bab 
memahami sunnah, hendaklah yang lebih awal berhijraj, seandainya mereka, hendaklah yang 
lebih awal memeluk Islam. Janganlah seseorang mengimami orang lain di kawasan kekuasaannya. 
Janganlah duduk di rumahnya di tempat yang dia sukai melainkan dengan izinya [Sahih Muslim, 
Kitab al-Masajid, hadis no: 1084] 


Daripada Malik bin al-Huwairits radiallahu 'anhu, Nabi sallallahu 'alaihi wa sallam bersabda: 

^ jSjdbs ISkj lp\ \j L^S"" 


Solatlah sebagaimana kalian melihat aku solat. Apabila masuknya waktu solat, hendaklah salah 
seorang daripada kalian mendirikan solat, kemudian hendaklah yang paling tua mengimami 
kalian. 


[Sahih al-Bukhari, Kitab al-Adab, Bab Rahmah Li an-Nas wa al-Bahaim, hadis no: 6008]. 

Ulama mazhab Syafie menyatakan terdapat 6 ciri yang diambil kira untuk menjadi imam. 

1. Faqih. 

2. Hafaz al-Quran. 

3. Wara'. 

4. Tempoh lama sudah menjadi Muslim. 

5. Berhijrah kepada Rasulullah sallallahu 'alaihi wa sallam. 

6. Nasab. 

> Seandainya pertembungan, siapakah yang paling layak menjadi imam. Maka menurut 
majoriti ulama mazhab Syafie, diutamakan mereka yang faqih sebelum yang hafaz al- 
Quran, wara' dan selainnya. Inilah juga pendapat Abu Hanifah, Malik, Al-Awza'ie dan Abu 
Tsaur. 

> Manakala menurut sebahagian ulama Syafiiyyah, diutamakan yang paling banyak hafaz 
al-Quran. Ini juga pendapat At-Tsauri, Ahmad dan lshaq. 

> Jika kesemua yang ada sama faqih, hafazan, wara'nya dan ciri-ciri yang lain, maka 
menurut hadis Malik al-Huwairits, diutamakan yang lebih tua. 


Pemimpin lebih berhak menjadi imam berbanding orang lain 

Dalam hadis Abu Mas'ud radiallahu 'anhu, nabi sallallahu 'alaihi wa sallam bersabda: 


VI 




Janganlah seseorang mengimami orang lain di kawasan kekuasaannya. Janganlah duduk di 
rumahnya di tempat yang dia sukai melainkan dengan izinya [Sahih Muslim, Kitab al-Masajid, 
hadis no: 1084]. 

> Apabila pemimpin datang ke kawasan yang berada di bawah kekuasaannya, maka dia 
lebih berhak menjadi imam berbanding orang-orang yang lain hatta jika di masjid dan di 
rumah orang lain. 

Jika tiada pemimpin yang hadir pula: 

> Jika di masjid, imam masjid lebih berhak berbanding yang lain. 

> Jika di rumah, tuan rumah yang lebih berhak berbanding yang lain. 

> Jika ada orang yang mukim dengan yang bermusafir, lebih diutamakan orang yang mukim 
agar jumlah rakaat solat imam dan makmum sama. 


Posisi Imam Ketika Solat 
Imam dan 1 makmum 

t jdLj dp iiJi Jb 5^1 jicj JsJ\ ib' cud " : Ji i t i 4 b iLi ^3 jp 

Ibn 'Abbas radiallahu 'anhuma berkata: Pada satu malam, aku berdiri solat di sebelah kiri 
Rasulullah sallallahu 'alaihi wasallam, lalu baginda menarik tangan ku sehingga baginda 
menempatkan aku di kanannya. [Sahih al-Bukhari, Kitab al-Azan, hadis no: 689] 

> Adalah disunnahkan untuk makmum lelaki yang seorang berdiri di sebelah kanan imam 
tidak kira sama ada dia dewasa atau kanak-kanak. 

> Di sisi mazhab Syafie, digalakkan untuk makmum itu terkebelakang sedikit daripada 
imam. 

> Jika makmum itu berdiri di kiri atau belakang imam, digalakkan untuknya bergerak ke 
kanan imam. 

> Jika makmum tidak melakukan hal itu, digalakkan untuk imam mengalihkan makmum itu 
ke kanannya. 

> Jika makmum itu berterusan di kiri atau belakang imam, sah solatnya akan tetapi makruh. 
Hal ini disepakati oleh ulama-ulama mazhab Syafie. 


Perbandingan pendapat mazhab 

Menurut mazhab Syafie, sunnah makmum berada di sebelah kanan imam berdasarkan hadis 
yang telah disebutkan. Diriwayatkan bahawa Sa'id bin al-Musayyib berpendapat bahawa 
makmum yang sendirian hendaklah berdiri di sebelah kiri imam. Manakala terdapat pendapat 
daripada An-Nakhaie bahawa makmum tersebut hendaklah berdiri di belakang imam sehingga 
ruku'. Apabila sehingga ruku' tiada makmum lain yang sampai hendaklah makmum tadi 
bergerak ke sebelah kanan imam. Kedua-dua pendapat ini sangat bercanggah dengan hadis nabi 
sallallahu 'alaihi wa sallam. 

Makmum 2 orang atau lebih 

Dalam sebuah hadis yang panjang daripada Jabir bin 'Abdullah radiallahu 'anhu, beliau 
menceritakan: 


f ACjC ^j£- (_£ J_L> aJ_P AUl aJJ| (J jlX»j ( JC?- CL~i?r 

Kemudian aku tiba lalu aku berdiri di kiri Rasulullah sallallahu 'alaihi wa sallam. Baginda 
sallallahu 'alaihi wa sallam menariktanganku dan mengalihkan aku sehingga meletakkan aku di 
kanan baginda. Kemudian datang pula Jabbar bin Sakhr, beliau berwudhu kemudian datang lalu 
berdiri di kiri Rasulullah sallallahu 'alaihi wa sallam. Lalu Rasulullah sallallahu 'alaihi wa sallam 
menarik tangan kami berdua dan menolak sehingga meletakkan kami di belakangnya. [Sahih 
Muslim, Kitab az-Zuhud wa ar-Raqaiq, hadis no: 3014]. 


j*l t aJp d f-ts-3 c. ~ ; jll c ^ilJU j j*Jl °^Js- 


Anas bin Malik radiallahu 'anhu berkata: Aku solat bersama anak yatim di rumah kami di belakang 
nabi sallallahu 'alaihi wasallam, dan ibu ku Ummu Sulaim solat di belakang kami [Sahih al-Bukhari, 
Kitab al-Azan, hadis no: 688] 

> Seandainya terdapat dua orang makmum lelaki, hendaklah mereka berdiri di belakang 
imam. Tidak kira sama makmum itu dua orang dewasa, atau dua orang kanak-kanak, 
atau satu dewasa dan satu kanak-kanak. Ini berdasarkan hadis Anas bin Malik di atas. Ini 
merupakan pendapat mazhab Syafie dan jumhur ulama. Adapun Abdullah bin Mas'ud 
dan dua muridnya, 'Alqamah dan Al-Aswad berpegang bahawa imam dan dua orang 
makmum berada pada satu saf yang sama. 

Jika imam sedang solat bersama seorang makmum di kanannya, kemudian datang seorang 

makmum mendirikan solat di kirinya, maka imam mempunyai dua cara: 

> Jika ruang di hadapan imam luas sedangkan ruang di belakang adalah sempit, hendaklah 
imam itu bergerak ke hadapan. 

> Jika ruang di hadapan imam sempit sedangkan di belakang luas, hendaklah kedua-dua 
makmum itu berundur ke belakang. 

> Jika kedua-dua ruang hadapan dan belakang imam adalah luas, maka yang paling kuat di 
sisi mazhab Syafie adalah makmum hendaklah berundur ke belakang. 

> Seandainya makmum kedua sampai ketika sedang duduk atau sujud, maka pergerakan 
membetulkan saf seperti di atas hanya dilakukan apabila telah berdiri. 

> Tiada khilaf bahawa pergerakan imam ke hadapan atau makmum ke belakang hanya 
boleh dilakukan selepas makmum kedua itu melakukan takbiratul ihram. 

> Jika kedua-dua makmum berdiri di sebelah kiri atau sebelah kanan, atau salah seorang 
di kanan dan salah seorang di kiri, atau seorang di sebelah dan seorang di belakang 
imam, atau seorang di belakang imam dan seorang lagi di belakang makmum pertama, 
solatnya tetap sah akan tetapi makruh. 


Saf Kanak-Kanak 




Daripada Abu Mas'ud radiallahu 'anhu, Rasulullah sallallahu 'alaihi wa sallam bersabda: 
Hendaklah yang dewasa dan berakal paling hampir dengan ku. Kemudian yang seterusnya, 
kemudian yang seterusnya. [Sahih Muslim, Kitab as-Solat, Bab Taswiyah as-Sufuf, hadis no: 432]. 

> Apabila jumlah makmum melebihi dua orang dan bercampur antara kanak-kanak dan 
dewasa, dan mereka hadir pada masa yang sama, maka keutamaan saf hadapan diberikan 
kepada orang dewasa. Akan tetapi jika ada ruang kosong di hadapan, kanak-kanak 
hendaklah memenuhkannya. 

> Sebahagian ulama mazhab Syafie menggalakkan agar kanak-kanak diletakkan antara 
orang dewasa dalam satu saf dengan tujuan memudahkan mereka belajar solat. 

> Ini tidak bermaksud kita boleh menarik kanak-kanak ke belakang jika mereka sudah 
datang awal ke masjid dan duduk di saf hadapan. Imam Al-Khatib Al-Syarbini menyatakan 
dalam Mughni al-Muhtaj: 

Kedudukan sebagaimana yang disebutkan (iaitu kanak-kanak di belakang) ialah apabila 
mereka semua datang pada waktu yang sama. Seandainya kanak-kanak telah hadir 
terlebih dahulu, tidak boleh ditarik mereka ke belakang untuk memberi laluan kepada 
lelaki dewasa sebagaimana jika mereka terlebih dahulu masuk ke saf pertama, maka 
sesungguhnya mereka lebih berhak pada pendapat yang sahih. Ini sebagaimana 
dinukilkan dalam Al-Kifayah daripada Al-Qadhi Husain dan selainnya, beliau memperakui 
hal tersebut. Ini kerana mereka (iaitu kanak-kanak) merupakan daripada jenis mereka 
(iaitu lelaki dewasa) tidak seperti khunsa dan wanita. Sesungguhnya kanak-kanak hanya 
dikebelakangkan daripada lelaki sebagaimana kata Al-Azraie apabila saf lelaki tidak muat 
untuk mereka. Jika tidak hendaklah disempurnakan. 

Oleh itu, dapat difahami konsep saf kanak-kanak dalam mazhab Syafie adalah seperti 
berikut: 


1- Jika orang dewasa dan kanak-kanak hadir pada masa yang sama, maka diutamakan 
orang dewasa untuk memenuhi saf hadapan. Jika ada ruang kosong, hendaklah 
kanak-kanak mengisi ruang kosong saf hadapan itu. Jika sudah penuh, maka kanak- 
kanak itu berada pada saf seterusnya. 

2- Jika kanak-kanak itu datang terlebih dahulu di saf pertama, maka tidak boleh ditarik 
mereka ke belakang. 

3- Dakwaan kanak-kanak tidak berkhatan menanggung najis adalah dakwaan yang tidak 
benar. Sebagaimana telah disebutkan, solat berimamkan kanak-kanak adalah sah di 
sisi mazhab Syafie. Begitu juga Nabi sallallahu 'alaihi wa sallam menyuruh kanak- 
kanak diajar mendirikan solat sejak umur 7 tahun, adakah kita mahu menyatakan 
solat kanak-kanak yang tidak berkhatan adalah tidak sah? 

Nabi sallallahu 'alaihi wa sallam bersabda: 

Suruhlah anak-anak kalian mendirikan solat ketika mereka berumur tujuh tahun. 
Pukullah mereka apabila mereka tidak solat ketika mereka berumur sepuluh tahun, 
dan asinglah tempat tidur antara mereka. [Sunan Abi Daud, Kitab as-Solat, Bab Mata 
Yu'maru al-Ghulam Bi As-Solat, hadis no: 495]. 

Jika tidak berkhatan dikatakan menanggung najis, adakah kita mahu katakan solat 
mualaf dewasa yang belum berkhatan tidak sah? 


Saf solat wanita sesama mereka 

Hujairah meriwayatkan Ummu Salamah radiallahu 'anha mengimami kaum wanita dan berdiri di 
tengah-tengah [as-Sunan al-Kubra Lil Baihaqi, Kitab al-Haidhi, hadis no: 4929] 

Rithah al-Hanafiyyah menceritakan bahawa 'Aisyah radiallahu 'anha mengimami kaum wanita 
dan berdiri di antara mereka dalam solat fardhu [Musannaf Abdil Razzaq, Kitab as-Solat, hadis no: 
4944]. 

Adapun jika wanita solat bersama lelaki, hendaklah saf mereka di belakang saf lelaki. Di sisi 
mazhab Syafie, seandainya saf wanita di hadapan saf lelaki atau di sebelahnya, hukumnya makruh 
dan solat itu sah. Ini pendapat majoriti ulama. Abu Hanifah pula berpendapat solat itu batal. 

Bolehkah solat sendirian di belakang saf? 

Daripada Wabisoh radiallahu 'anhu bahawa Rasulullah sallallahu 'alaihi wa sallam melihat 
seorang lelaki solat di belakang saf bersendirian, lalu baginda menyuruhnya mengulangi solat. 
[Sunan Abi Daud, Kitab as-Solat, Bab al-Rajuli Yusolli Wahdahu Khalfa al-Saf, hadis no: 682]. 

'Ali bin Shaiban radiallahu 'anhu berkata: 

Kami keluar sehingga kami sampai kepada Nabi sallallahu 'alaihi wa sallam. Kami membai'ah 
baginda dan kami solat di belakang baginda. Kemudian kami menunaikan solat yang lain di 
belakang baginda. Apabila baginda selesai menunaikan solat baginda ternampak seorang lelaki 
bersendirian solat di belakang saf. Baginda pergi kepada lelaki itu dan apabila lelaki itu selesai 
solat baginda berkata: Ulangi solat kamu. Tiada solat bagi mereka yang solat di belakang saf. 
[Sunan Ibn Majah, Kitab lqamah as-Solat wa al-Sunnah fi ha, hadis no: 1056]. 

> Di sisi mazhab Syafie jika seseorang solat sendirian di belakang saf sedangkan masih ada 
ruang pada saf hadapan hukumnya makruh dan solatnya sah. 

> Ulama mazhab Syafie berbeza pendapat jika saf hadapan sudah penuh. Adakah 
makmum yang baru sampai perlu solat sendirian di saf belakang atau dia perlu menarik 
salah seorang jemaah di hadapan untuk solat bersamanya di saf belakang. 

> Menurut pendapat yang kuat di sisi mazhab Syafie digalakkan untuk dia menarik salah 
seorang jemaah di hadapan untuk solat di belakang bersamanya, dan digalakkan untuk 
yang ditarik untuk bergerak ke belakang. Ini bertujuan agar lelaki yang baru hadir itu 
turun mendapat fadhilat saf yang sempurna dan keluar daripada khilaf ulama yang 
menyatakan tidak sah solat sendirian di belakang saf. Menarik jemaah ke saf belakang 
ini hendaklah dilakukan selepas makmum yang baru sampai ini takbiratul ihram. 

Perbandingan pendapat mazhab berkaitan solat sendirian di belakang saf 

> Di sisi mazhab Syafie, hukumnya adalah makruh. Ini juga pendapat Al-Hasan Al-Basri, 
Malik, Al-Awza'ie, dan lain-lain. 

> Sebahagian ulama menyatakan tidak boleh solat sendirian di belakang saf. Ini pendapat 
An-Nakhaie, Al-Hakam, Al-Hasan bin Soleh, Ahmad dan lshaq. 

> Pendapat yang masyhur daripada Ahmad dan lshaq pula adalah solat sendirian di 
belakang saf sah solatnya seandainya dia masuk ke dalam saf sebelum ruku', jika tidak, 
batallah solatnya. 

Mereka yang melarang berdalilkan hadis-hadis yang disebut di atas. Adapun di sisi mazhab 
Syafie mereka berhujah dengan hadis Abu Bakrah di bawah. 

Daripada Abu Bakrah radiallahu 'anhu bahawa beliau sampai di masjid nabi sallallahu 'alaihi wa 
sallam dalam keadaan beliau sedang ruku'. Beliau ruku' sebelum beliau masuk ke dalam saf. 
Beliau menceritakan hal itu kepada Nabi sallallahu 'alaihi wa sallam lalu baginda bersabda: 
Semoga Allah menambahkan kesungguhan engkau, tetapi jangan kau ulangi lagi. [Sahih al- 
Bukhari, Kitab al-Azan, Bab Iza Raka'a Duna al-Saff, hadis no: 783]. 

Manakala menurut ulama mazhab Syafie arahan nabi sallallahu 'alaihi wa sallam agar 
mengulangi solat adalah arahan berbentuk sunat. Perkataan 'tiada solat' pula bermaksud solat 
itu tidak sempurna. Ini kerana nabi sallallahu 'alaihi wa sallam membiarkan orang tersebut solat 
hingga selesai. Jika solat tersebut tidak sah, kenapa nabi sallallahu 'alaihi wa sallam menunggu 
beliau selesai sebelum menegurnya. 

Perbandingan pendapat mazhab mengenai menarik jemaah hadapan ke belakang 
Pendapat yang kuat di sisi mazhab Syafie adalah sunat menarik ke belakang apabila saf sudah 
penuh selepas melakukan takbiratul ihram. Ini juga pendapat 'Atho dan An-Nakhaie. Sebahagian 
ulama menyatakan ia makruh. Ini pendapat Malik, Al-Awza'ie, Ahmad, lshaq, Abu Hanifah dan 
Daud. 


Sahkah solat jika makmum di hadapan imam? 

> Di sisi mazhab Syafie, jika makmum terkehadapan dari imam, maka tidak sah solatnya. 

> Jika makmum selari dengan imam sah solatnya akan tetapi hukumnya makruh. 

> Antara yang menyatakan batal jua ialah Abu Hanifah dan Ahmad. Malik, lshaq, Abu 
Tsaur dan Daud berpendapat solat itu sah. 


Fadhilat saf hadapan 

Daripada Al-Bara' bin 'Azib, Rasulullah sallallahu 'alaihi wa sallam masuk ke dalam saf daripada 
hujung saf ke hujung yang lain. Baginda menyentuh dada dan bahu kami. Baginda bersabda: 
Janganlah kalian saling berbeza nescaya nanti hati-hati kalian akan berpecah. Baginda bersabda: 
Sesungguhnya Allah dan malaikatNya berselawat kepada saf yang awal. [Sunan Abi Daud, Kitab 
as-Solat, Bab Taswiyah as-Sufuf, hadis no: 664]. 

Daripada Abu Hurairah radiallahu 'anhu, Nabi sallallahu 'alaihi wa sallam bersabda: Seandainya 
kalian tahu apa yang ada pada saf hadapan, nescaya akan terdapat cabutan undi (untuk mengisi 
saf hadapan). [Sahih Muslim, Kitab as-Solat, Bab Taswiyah al-Sufuf..., hadis no: 439]. 


Galakan saf hadapan ini adalah untuk saf lelaki dalam semua keadaan. Begitu juga ia untuk saf 
solat wanita apabila mereka solat sesama mereka dan solat bersama lelaki dengan disertai tabir. 
Akan tetapi jika Muslimah solat bersama lelaki tanpa disertai tabir, maka hadis berikut diguna 
pakai: 

Daripada Abu Hurairah radiallahu 'anhu, Rasulullah sallallahu 'alaihi wa sallam bersabda: Sebaik- 
baik saf lelaki adalah yang paling hadapan, dan seburuk-buruk saf lelaki adalah yang paling 
belakang. Sebaik-baik saf wanita adalah yang paling belakang, dan seburuk-buruk saf wanita 
adalah yang paling hadapan. [Sahih Muslim, Kitab as-Solat, Bab Taswiyah al-Sufuf..., hadis no: 
440] 

Kesimpulan berkaitan saf solat jemaah 

1- Semua aspek berkaitan saf yang disebutkan ini hukumnya adalah sunat. Jika ia diselisihi 
hukumnya makruh dan solat tetap sah. 

2- Begitu juga apabila terdapat wanita yang safnya di hadapan saf lelaki atau di sebelah 
lelaki, solatnya sah akan tetapi makruh. 

3- Begitu juga jika seseorang solat sendirian di belakang saf walau saf hadapan masih ada 
kosong, solatnya tetap sah akan tetapi makruh. 

4- Akan tetapi jika saf makmum terkehadapan daripada imam, maka batal solatnya. 


64 



